text:
कथा ::
वाइपर
नारायणजी ■
बरामदाक छज्जा पर राखल वाइपर उतारबा मे जखन सुजान साह केँ असुविधा बुझाएल रहनि, तखन ओ कूदि क' वाइपर उतारबाक जे चेष्टा कयने रहथि, से धमक सुनि पत्नी ई कहैत किचेन सँ बहराएलि रहथि जे स्टूल पर चढ़ि आराम सँ वाइपर उतारी, एहि उमेर मे अपन टांग तोड़ि लेब कोन बुधियारी?वाइपर बिसन के राखल अछि, बिसन एहिना रखैत छल।
बिसन नौकर छल, जे पछिला डेढ़ साल सँ सुजान साहक घर मे रहि रहल छल। लगभग चौदह सालक बिसन बिहारक ओहि जिलाक छल जाहि जिलाक सम्बन्ध मे सुजान साहक संग आफिस मे काज कयनिहार सिंहजीक कहब छलनि जे जगह त ओ छोट अछि, मुदा, ओहि छोटछीन जगहक कतेको आईएएस आ आईपीएस सरकारक नीक-नीक पदसभ पर कार्यरत अछि। सिंहजीक इहो कहब छलनि जे मिथिला पेंटिंग्स लेल प्रसिद्ध ओहि जिलाक पेंटिंग आब अनेक जीवनोपयोगी वस्तुसभ पर बनि आ हस्तनिर्मित आर कतेको कलाकृति सभ संसारक बाजार मे अपन आकर्षणक बल पर पताका फहरौने अछि। से, ओहन जगहक रहनिहार आ सुजान साहक घर मे काज कयनिहार बिसन चलि गेल।
बिसन परसू चलि गेल। कोरोना संकट की आएल, शहर मे महामारी आबि गेल। शहर धीरे-धीरे खाली होबय लागल। टीवी आ अखबार कहय लागल जे शहरक अनेक लोक विदेश सभ सँ आएल कोरोनाग्रस्त लोकक सम्पर्क मे अएला सँ कोरोनाग्रस्त भ' रहल अछि, आ मर' सेहो लागल अछि। हास्पिटल मे रोगीक लेल जगह नहि भेटि रहल अछि। आ कतेको एहन मालिक त घर मे काज करय अबैत ओहन नौकर सँ काज लेब सेहो बंद क' देलनि अछि जे बाहर सँ आबि घर मे काज करैत अछि।
सुजान साह लाख बुझयबाक चेष्टा कयने रहथि बिसन केँ अपन घर नहि जयबाक लेल, जे एतहि ओ सुरक्षित रहि सकैत अछि। अस्पताल-दवाइ अछि एत'। देहात मे की अछि? एत' कोनो अस्पताल मे इलाज करा' देबाक ओ सामर्थ्य रखैत छथि।मुदा, बिसन नहि मानने रहय।
सुजान साहक ई कहला पर जे एखन बस नहि चलैत अछि, ट्रेन नहि चलैत अछि, ओ जयबे करत त कोना जायत? मुदा, बिसन एकेठाम जिद्द ठानि देने रहय जे ओ अपन घर जायत।जयबाक लेल नहि कोनो सवारी भेटतैक त पयरेँ चलि जायत, आब ओ किन्नहुँ नहि रहत।
बिसनक कहब भेल रहैक जे मालिक, घर सँ जखन चलल रही, त घर नहि मोन रहल, एहि अनभुआर शहर केँ मोन पाड़ैत आएल रही। अपन घर अनभुआर नहि होइत अछि मालिक! विपति मेे घर मोन पड़ैत अछि। फिरैतकाल सगर बाट अपन ओहि घर केँ मोन पाड़ैत जाएब जत' जनमि नमहर भेल छी।
सुजान साह अपन बरामदा पर सँ रेल लाइन पर लोकक धर्रोहि केँ देखैत रहलाह जे अपन-अपन गाम जाए रहल छल।गाम सँ अबैत एना नहि देखाएल रहनि कहियो, झुंड मे, जेना जाइत देखाए रहल छनि लोकसभ। आगमन नहि पलायन देखाइत अछि लोक केँ, आ ओ स्थान जत' कोनो वस्तु रहैत अछि। आ हटि गेने ओ रिक्ति मोन रहैत अछि सर्वथा जत' अपन ऊष्माक संग ओ वस्तु रहैत छल, जाहि पर अपेक्षित ध्यान नहि देल होइत छल, सुजान साह सोचने रहथि।
सुजान साह झुंड मे लोकसभ केँ जाइत देखैत इहो सोचने रहथि जे एहिना कोनो झुंड मे सन्हिआएल जाइत हैत बिसन।हुनकर अन्तरात्मा तत्काल किलोल क: उठल रहनि, 'बिसन फिरि आ '। बिसन नहि आओत। सुजान साह भावुक भ' गेल रहथि।
सुजान साह कोनो तेहन साहित्यिक लोक नहियो रहैत थोड़ेक साहित्यिक पुस्तकसभ पढ़ने अवश्य छथि। हुनका मोन पड़ल रहनि कहियोक पढ़ल नसीरुद्दीनक एकटा खिस्सा। एकदिन नसरुद्दीन सड़क पर जाइत रहथि। हुनका हाथ मे एकटा खाली झोड़ा रहनि। ओ झोड़ाक संग अपन दुनू हाथ आकाश दिस उठाय बाजथि जे अल्लाह, एहि खाली झोड़ा मे किछु द' दैह! तखनहि क्यो पाछू सँ आएल आ हुनका हाथ सँ ओ खाली झोड़ा झपटि पड़ाय गेल। नसरुद्दीन साह आब ओहि पड़ाएल जाइत झोड़ा झपटिनिहारक पाछू दौड़ैत हकमैत बाजल करथि जे अल्लाह हमर ओ खाली झोड़ा दिआए दैह!
सुजान साह केँ बिसन मोन पड़ैत रहलनि जे ओ आओत ?आब ओ नहि आओत।
सुजान साहक कैम्पसक भीतर ,खाली गैरेज मे बिसन रहैत छल। ओकरा लग सामाने की छल? एकटा आम बिहारी नौकर जकाँ एकटा बिछौनाक चद्दरि, तकिया, एक जोड़ हवाइ चप्पल, आ देह मे पहिरने रहबाक अतिरिक्त एकटा शर्ट-बनियान। अपन देश जयबाककाल ओ ओकरा एकटा फाटल बैग देने रहथि, जाहि मे ओ अपन सभ सामान समेटि माथ पर लेने रहय आ चलि गेल रहय। मुदा, जयबा सँ पहिने ओ हुनका आ हुनकर पत्नी केँ पयर छूबि प्रणाम अवश्य कयने रहय। से, शहरक लोक जेना ठेहुन छूबि प्रणाम करैत अछि, तेना नहि, खूब झुकि क ' , आ तखन अपन संकल्पित आँखिएँ गेट सँ बहराय गेल रहय।
सुजान साह पत्नीक संग ठाढ़े रहि गेल रहथि, तकैत। हुनका लेल हुनकर अपन कैम्पसक भीतरक चिकूक गाछक ठाढ़ि पर बैसल एकटा छोटकी चिड़ै , हवाक झोंकी पाबि उड़ि गेल रहय।आ ठाढ़िक फुनगी डोलि उठल रहय। से एखन धरि डोलैत देखाइत रहय। फेर ओ चिड़ै आओत ? नसीरुद्दीन केँ खाली झोड़ा भेटलनि? आओत ओ चिड़ै फेर जे देखाएल छल कने पहिने धरि?
बिसन मामूली पढ़ल-लिखल छल। आ से एतेक, जे कहुना अपन दस्तखत करब जनैत छल, जकरा सभ्य समाज मे साक्षर कहल जाइत अछि।
बिसन सँ सुजान साह केँ अपना कोनो तेहन गप नहि होइत छलनि सिवाय कोनो काज करबाक आदेश देब छोड़ि। गप बिसन केँ हुनक पत्नी सँ होइत छल। स्वाभाविक छल जे ओ स्वयं भरि दिन घर सँ बाहर रहि आफिस मे जे बितबैत रहथि।बिसन हुनकर पत्नीक लग अपन सुख-दुखक चर्च कयल करैत छल। जेना, ओ बिहारक ओहि जातिक लोक नहि छी, जाहि जातिक कहियो मुख्यमंत्री भेल रहथि आ चारा घोटाला मे फँसि एखन जेल मे बंद छथि। ओ ओहि जातिक थिक, जाहि जातिक एखन मुख्यमंत्री छथि। मुदा, से छथि केवल भोटकालक लेल।भोट लेल हुनकर दादा केँ किछु रुपैया भेटि जाइत छनि आ दादा जातिक गुमान पर भोट दिन सपरिवार जाए भोट द' अबैत छथि।तकराबाद केओ तकनिहार नहि। भाइजी आइए पास रहय, मास्टरी बहाली जे भेल रहैक, से मुख्यमंत्रीक जातिक रहय तेँ बहाली भ' जयतैक, मुदा, रुपैया लगबाक रेट मे कनियो ढील नहि भेटलैक। दादा केँ रुपैया नहि रहनि। मुखिया कहलकैक जे अपने कोन बिनु रुपैयाक भोट देलियैक? आ भाइजी केँ नोकरी नहि भेलनि। भाइजी एखन गोवा मे सिक्योरिटी गार्डक काज करैत अछि।
बिसन जहिया आएल छल, ओहिदिन मे सुजान साह लग अपन मोटरगाड़ी रहनि। गाड़ी रहनि त ड्राइवर सेहो रखने रहथि।बेटा-बेटी सभ स्कूल मे पढ़ैत जाइत रहनि। बेटी बियाहक बाद अपन पति संग सासुर मे रहय लगलीह।आ दुनू बेटा मे एकटा न्यूजर्सी आ एकटा कैलिफोर्निया मे छथि। बेटा दुनूक कहब भेल रहनि जे हुनकर पड़ोसक सिंह साहब गाड़ी हटाए देलनि, ड्राइवर हटि गेल। आब त फोन करू आ पाँच मिनट मे ओला आ उबरक गाड़ी गेट पर हाजिर होइत अछि। से, सुजान साह सेहो गाड़ी हटाए देने रहथि।
मुदा, बिसन जहिया नबेनब आएल छल, ओहिदिन मे सुजान साह केँ गाड़ी रहनि आ अपन कैम्पसक फाटक पर गेटमैन सेहो रहनि, जे गेटक भीतर प्रत्येक अएनिहार-गेनिहारक प्रति जतबैक सतर्क रहैत छल, ओतबैक तत्परता सँ गेटमैन हुनकर गाड़ीक, गेट लग अबितहि फाटक सेहो खोलैत छल आ गाड़ीक कैम्पस मे अएलापर फाटक बंद करैत छल। से, बिसनक अएला सँ सुजान साह आब बिसन सँ कराबय लागल छलाह आ गेटमैनक छुट्टी क' देने रहथि। एतेक भेल रहनि जे गेटमैनक रहैत गाड़ी सँ अबितहि गेटमैन फाटक खोलैत छल, आ आब गाड़ी सँ अएला पर बंद फाटक केँ खोलबाक लेल ड्राइवर केँ हार्न बजाबय पड़ैत छलैक, से ताधरि, हार्न सुनि बिसन बरामदाक ग्रिल खोलि अबैत देखाए नहि जाइत छल। से, ओहिदन आफिस मे एकटा पार्टी भेल रहैक। खयबा-पिबाक एकटा नमहर दौड़ चलल रहैक।सुजान साह अपन गाड़ी सँ बेस रतिगर केँ डेरा पर आएल रहथि।फाटक बंद रहनि, आने दिनुका जकाँ। ड्राइवर गाड़ीक हार्न पर हार्न बजेने चलि जाइत रहय, मुदा बिसनक कोनो पते नहि। बिसन गेट फोलबाक लेल आएल त रहय, मुदा किछु देरी सँ आएल रहय। कने देरी सँ फाटक खूजल रहय। गाड़ी कैम्पस मे ढुकितहि, गाड़ी सँ उतरि सुजान साह आन दिनुका जकाँ गाड़ी सँ तत्काल अपन लैपटॉप नहि ल' गेटक खूजल फाटक लगबैत बिसन केँ पकड़ि मुक्का आ लात सँ मार' लागल रहथि। ई बुझि जे बिसन गेटक फाटक खोलबाक लेल एतेक देरी सँ किएक आएल? बिसन केँ मारैत देखि ड्राइवर ई बुझि जे सुजान साह अर्थात् मालिक एखन हैंगओवर मे छथि, बिसन केँ आर बेसी मारि सँ बचौने रहय। मुदा,ड्राइवर ई देखि चकित भेल रहय जे मारि खाइत बिसन चिचिआएल नहि रहय। प्रतिरोधक त कोनो बाते नहि, मारि खाइत बिसन अपन दुनू हाथ ऊपर दिस उठौने सेहो नहि रहय जाहि सँ मालिक अर्थात् सुजान साह केँ नहि बेसी त कनियो चोट लगितनि। माथ पर मुक्का सँ मारल जयबाकाल अपन दुनू हाथ सँ बिसन अपन माथ केँ झाँपि लेल करय। प्रात भेने सुजान साह केँ चाय देबाक लेल जखन बिसन गेल रहय त सुजान साह तखन गौर सँ ओकरा देखने रहथि। हुनकर रातुक मारि सँ बिसनक ठोर फूटि गेल रहैक, जे तखनहुँ फूलल छलैक।मुदा, बिसन कोनो शिकायति नहि कयने रहय। ओ अपन मालकिन लग सेहो कोनो शिकायति नहि कयने रहय। मटन कीनि अनबाक लेल पाइ लैत सुजान साहक स्नेहपूर्वक कहला पर एतबैक बाजल रहय जे मालिक, पहिने जतय रही, ओ मालिक अपनहि सँ मटन कीनि आनथि, मुदा, ओहि मटनक महक बड़ खराब रहैत छलैक।
बिसन केँ अबितहि सुजान साह गेटमैन केँ हटाय देने रहथि, गाड़ी आ ड्राइवर केँ हटाय देने रहथि, से सभ कोनो तेहन बात नहियो होइत ओ पोछा लगबयबाली दाइ केँ सेहो हटाए देने रहथि जे बर्तन सेहो माँजल करनि। आ खेनाइ बनाएब सहित से सभटा काज बिसन सँ कराबय लागल रहथि। से, एतेक रास काज एकसरे बिसन सँ करयबाक लेल बिसनक बिनु कोनो अतिरिक्त मांगक अपनहि अपन मानवता केँ ध्यान मे राखि आ ई सोचि जे बारह सय किलोमीटर दूर सँ बिसन पाइये कमयबाक लेल आएल अछि, ओ बिसनक विविध सेवा आ श्रम केँ देखैत ओकर दरमाहा मे बढ़ोतरी क' देने रहथि। आ बिसन सभ काज करैत मगन रहय लागल रहय।
बिसन एकदिन वाइपर सँ फर्श पर पोछा लगबैत कहने रहय जे मालिक, सीटी सेंटर मे एकटा नया तरहक वाइपर अएलैक अछि। छैक त एहने, मुदा ओहि वाइपर केँ नमती मे छोट आ पैघ कयल जाय सकैत अछि। संगहि ओहि वाइपर मे एकटा आर खासियत छैक जे पोछा लगबैत कालक फर्श परहक पानि वाइपरक डंटाक छोर पर लागल स्पंज सोखि लैत छैक। आ डंटा मे लागल एकटा हूक केँ ऊपर माथे कयला सँ सोखल सभटा पानि कोनो बाल्टी मे उगीलि दैत छैक। आ फर्श जल्दी सुखाय जाइत छैक। बाल्टीक पानि आराम सँ फुलबारी मे उझीलि आबि सकैत छी। वाइपर ओना महग छैक, लेकिन बढ़िया छैक। आ एकटा रवि केँ सुजान साह खान मार्केट सँ ई वाइपर खरीद अनने रहथि, जे वास्तव मे बढ़िया छल। आ जकरा बिसन एतेक हिफाजति सँ राखल करैत छल।
बिसन असल मे मानैत छल जे ओहन वस्तुसभ, जाहिसभ सँ घरक कामकाज कयल जाइत अछि, घरक निमूँह सदस्य थिक ,जे सभ कतबो दुर्गंजन सहि कोनो शिकायति नहि करैत अछि।बिसन इहो बजैत छल जे एहन वस्तुसभ केँ खरीदी अमीर जकाँ आ राखी गरीब जकाँ ओरिआए क' , जे बेसी दिन धरि संग दैत रहय। बिसनक इहो कहब छलैक जे खाली बाल्टी, झाड़ू सन वस्तुसभ केँ काज कयलाक बाद एहन जगह पर नहि रखबाक चाही जे घर सँ कतहु जयबाकाल नजरि पड़ि जाय। तेँ बिसन वाइपर केँ काज कयलाक बाद सुरक्षित जगह पर, नजरि सँ दूर एना' राखल करैत छल।
बिसन एखन कतय हैत? पयरेँ अपन देश जाइत हैत, जयबाक साधन कोन?, सुजान साह सोचैत रहथि। आ चिन्ता मे डूबल ओ ओहि वाइपर केँ हाथ सँ पकड़ि फर्श पर पानि टघराए पोछा लगेबाक लेल ठाढ़ भेल रहथि, जे सात फीट ऊपर छज्जा सँ एखन उतारने रहथि। मुदा, वाइपर छुबितहि अपना मे अत्यन्त निर्बलताक अनुभव करैत सोफा पर धम्म सँ बैसि गेल रहथि।
वाइपर ओतहि छल, देबाल सँ अड़काए क' राखल, अपन समस्त उत्सुकताक संग। सुजान साह मे वाइपर छूबाक सामर्थ्य मुदा मरि गेल रहनि।
___________________
नारायणजी मैथिलीक सुप्रतिष्ठित कवि-कथाकार छथि। 'हम घर घुरि रहल छी', 'अंगना एकटा आग्रह थिक', 'धरती पर देखू', 'जल— धरतीक अनुराग मे बसैत अछि' शीर्षक सँ हिनक चारि गोट काव्य-संकलन आ 'चित्र' शीर्षक सँ एकगोट कथा-संकलन दृश्य मे छनि। एकर अतिरिक्त विभिन्न पत्र-पत्रिका मे रचनासभ प्रकाशित-प्रशंसित-अनूदित। 'ई-मिथिला' पर हिनक पूर्व-प्रकाशित कार्य सभक लेल एतय देखी : चौमुख दीप | आकाशलीना | एकसरि नहि छी ।
वाइपर Reviewed by e-Mithila on जून 25, 2020 Rating:
सदस्यता लें टिप्पणियाँ भेजें ( Atom )


c: text/html

text:
भूतक मंत्र ( Bhutak mantra ) - खट्टर ककाक तरंग - हरिमोहन झा |
भूतक मंत्र
(खट्टर ककाक तरंग)
खट्टर कका भांग धो कऽ पसबैत रहथि । हमरा संग एक अपरिचित व्यक्ति कैं देखि पुछलैन्ह – हौ, ई के छथुन्ह ? यदि ककरो हाथ में कुश देखी त कुशल नहिं ।
हम कहलिऎन्ह - खट्टर कका, राति बथेयाबाली कैं भूत लागि गेलैन्ह। हुनके झाड़क हेतु आएल छथिन्ह । ई बड़का भरी ओझा छथि । बारह वर्ष कामाख्या रहि मंत्र सिद्ध कैने छथि ।
खट्टर कका कैं हॅंसी लागि गेलैन्ह । बजलाह – ई त स्वयं भूत छथि। जकरा पर चढथिन्ह तकर निस्तार नहिं ।
ओझा तरॅंगि कऽ बजलाह - हम कि अपना मने करहु जाइ छी । जे बजबैत अछि, तकरा ओहि ठाम जाइ छी ।
खट्टर कका पुछलथिन्ह – अहाँ लोक कैं एना किऎक ठकै छिऎक ?
ओझा बिगड़ि कऽ कहलथिन्ह – अहाँ हमरा सॅं नहि लागू । हम मंत्र जनैत छी । मंत्र सॅं की नहिं भऽ सकैत छैक ?
खट्टर कका उत्तर देलथिन्ह – बेस, त हम अहाँ कैं एकटा जोंक लगा दैत छी । अहाँ जतेक मंत्र जनैत छी से पढि कऽ ओकरा भगाउ । मुदा हाथ सॅं हटाबऽ नहिं देब । यदि कतबो ह्रीं-ख्रीं कैने ओ छोडि देबय तहम बुझब जे अहाँक मंत्र में शक्ति अछि ।
हम कहलिऎन्ह - खट्टर कका, ई अखडियल छथि । हटताह नहिं ।
खट्टर कका बजलाह - बेस ! ओहि जामून क गाछ में एकटा घोड़न क छत्ता छैक । तावत सैह उतारि कऽ धोती क बीच राखि दहुन । ऎखन मंत्र क परीक्षा भऽ जैतैन्ह ।
ई रंग ढंग देखि ओझा ओहि ठाम सॅं घसकि गेलाह ।
हम कहलिऎन्ह - खट्टर कका, ई कहैत छथिन्ह जे बथेयाबाली क देह पर जिन्न चढल छैन्ह ।
खट्टर कका क ठोर पर मुसकी आबि गेलैन्ह । सोंटा-कुंडी में भांग रगरैत बजलाह – हौ, ठीठर भरि जन्म रोगियाँठ । डाँड में बातरस धैने । ताहि परबुढारी में दोसर विवाह कय एकटा हथिनी उठा अनने छथि । तखन आङ्गन में जिन्न पहुँचि जाइ छैन्ह त से कोन भारी बात ?
हम कहलिऎन्ह - खट्टर कका, अहाँ कैं त सभ बात मे हॅंसिए रहैत अछि ।
खट्टर कका बजलाह - हॅंसीक बात त थिकैहे । जकरा शरीर नहिं, सेहो हमरा लोकनि क स्त्रीगण पर चढि जाइत छैन्ह । अबल क बहु, सभक भौजाइ । भूतो कैं एही देश में देवर बनबाक सिहंता होइ छैन्ह ।
हम - खट्टर कका, अहाँ भूत नहिं मानैत छी ?
ख० – हौ, हम भूत, भविष्य, वर्तमान – तीनू मानैत छी । पूर्णभूत, सामान्य भूत, संदिग्धभूत
हम- से भूत नहिं ।
ख० - तखन कोन भूत ?
हम - जे भूत लोक पर चढि जाइत छैक ।
खट्टर कका एक छन सोचि कऽ बजलाह – हॅं, सेहो भूत मानैत छी । हमरा लोकनि क माथ पर सरिपहुँ भूत चढल अछि ।
हम कहलिऎन्ह - खट्टर कका, अहाँ व्यंग्य करैत छी । परन्ति पद्मपुराण में देखिऔक जे कतेक रासे भूत क वर्णन देल छैक ।
खट्टर कका भांग में मरीच मिलबैत बजलाह - वैह भूत तोरा माथ पर सॅं बाजि रहल छौह । बड़का-बड़का पंडित क कपार पर ई भूत चढल रहैत छैन्ह। जहाँ किछु पुछहुन कि - ‘फल्लाँ ठाम लिखल छैक !’ आन-आन देश नव-नव अविष्कार कऽ रहल अछि । हमरा लोकनि क आँखि पर पुराण क जाला छार ने अछि ।
हम कहलिऎन्ह - खट्टर कका, एक दिन हमरो देश में बहुत रासे विज्ञान छल। हमरो पुष्पक विमान छल, अग्निवान छल
खट्टर कका बिच्चहि में टोकैत बजलाह - फेर वैह भूत बाजि रहल छौह । भूतक भूत । हाथी चल गेल, हथिसार चल गेल । परन्तु हम हाथ में सिक्कर नेने छी । की त एक दिन हमहुँ हाथीबला छलहुँ ।' हौ बाउ , जहिया छलहुँ तहिया छलहुँ । आब की छी, से ने देखू । सूती खड तर, स्वप्न देखी नौ लाखक !रस्सी जरि गेल, ऎंठन नहिं जरैत अछि । आन-आन देश हिमालयक चोटी पर चढि गेल; हम खाधि में पड़ल बजैत छी- ‘एक दिन हमरो पुरुखा चढल छलाह।' आन-आन देशक आँखि भविष्य पर छैक; हम भूत दिस मुँह फेरि कऽ बैसलछी । ई भूत जान छोड़य तखन ने आगाँ बढी ।
हम कहलिऎन्ह - खट्टर कका, अहाँकैं भूत-प्रेत में विश्वास नहिं अछि । परन्तु कतेको लोक अपना आँखि सॅं देखैत अछि । कतेको कैं भूत खेहारैत छैक । से कोना होइ छैक ?
खट्टर कका एक चुटकी सौफ भांग मे मिझरबैत बजलाह – हौ, ओ थिकैक भयक भूत । अज्ञानक कारण । अन्हार राति में सुनसान गाछी क बीच कोनो चोर वा जार कैं भूत मानि कतेक गोटे गायत्री-मंत्र जपय लगै छथि । कृष्णाभि सारिका कैं यक्षिणी बूझि हुनक धोती ढील भऽ जाइ छैन्ह । मस्तिष्कविकार सॅं केओ प्रलाप करैत अछि त ओ भूतक बकनाइ भऽ गेल ! केओ चुपचाप आँगन में पजेबा-खपटा बरसा देलक त ओ प्रेतक उपद्र भऽ गेल ! राति में चौरक बीच ‘फासफोरस' चमकल त राकस ! साँप नहिं देखाइ पडल त भुतसप्पा ! आगि कोना लागल से ज्ञात नहिं त ब्रह्माग्नि ! हौ, ई सभ अविद्याक अन्धकार थिकैक। रज्जौ यथाऽहेर्भ्रमः ।
हम कहलिऎन्ह - खट्टर कका, अहाँ कें अलौकिक बात में विश्वास नहिं अछि। परन्तु औखन एहि देश में तेहन-तेहन गुणी छथि जे कर्ण-पिशाच कैं वश कय परोक्षक बात जानि जाइत छथि, मंत्र द्वारा पिलही कटैत छथि, चित्ती कौड़ि फेकि साँप कैं नथैत छथि, बट्टा चला कऽ चोरक पता लगा लैत छथि, वैताल सिद्ध कय जे चाहथि से मॅंगा सकैत छथि । एतबे नहिं, ओ लोकनि तंत्र द्वारा मारण, उच्चाटन, वशीकरण – सभटा कय सकैत छथि ।
खट्टर कका जोर-जोर सॅं भांग रगरैत बजलाह - फूसि बात । यदि एहि में एकोटा सत्य रहितैक त हम मुसरे ढोल पिटा दितहुँ । पिलहीक दवाइ वा इंजेक्शेन मे जे देशक करोडो टका बाहर जाइ अछि से बाँचि जाइत । सरकार खुफिया पुलिस हटा कऽ बट्टा चलैबाक महकमा खोलि दैत । सिंचाइ मंत्री पुरश्चरण द्वारा वर्षा करबा लितथि । महामारीक समय में डिस्ट्रिक्ट बोर्डक चेयरमेन महामृत्यञ्जय पाठ करबितथि - “त्र्यम्बकं यजामहे सुगन्धिं पुष्टिबर्द्धनम'। प्रधान मंत्री रेडियो क स्थान में एकटा कर्ण पिशाची राखि लितथि । परराष्ट्रनीति सॅं जे काज नहिं चलितैन्ह से मोहन वा उच्चाटन क प्रयोग सॅं सिद्ध भऽ जइतैन्ह । पलटन क मद में जे ओतबा खर्च होइ छैन्ह से बाँचि जइतैन्ह । कोनो देशक सेना आक्रमण करैत त एक झुंड तांत्रिक कैं तांत्रिक क ठाढ कय देल जइतैन्ह । ओ 'हुम् फट स्वाहा' कऽ कऽ सभ कैं भगा दितथिन्ह । अथवा तेना कऽ स्तंभन कऽ दितथिन्ह जे ओ सभ आगाँ बढिए नहिं सकैत । अथवा तेहन वशीकरण कऽ दितथिन्ह जे लडब छोडि हमरा सभक पैर दाबय लगैत । हौ, ई सभ त बड़का बात छैक । हम एकटा साधारण परीक्षा कहैत छिऔह ।यदि अपना देशक तान्त्रिक कैं वशीकरण क दावा छैन्ह त पहिने वरक बाप पर कऽ कऽ देखथु । यदि ओ बेटा क दाम मङ्गनाइ छोड़ि देथिन्ह त हम बूझब जे तंत्र-मंत्र सफल । नहिं त एकरंगा ओ लाल ठोप व्यर्थ ।
हम कहलिऎन्ह - खट्टर कका, ओझा आइ राति भूत झाडथिन्ह, ताहि खातिर बहुतो वस्तु चाहिऎन्ह । उनटा सरिसव । कारी बाछीक गोबर । तेलिया मसानक भस्म । श्यामकर्ण घोडाक नाङ्गरि । ताहि सभक जोगार में गेल छथि ।
खट्टर कका भांगक गोला बनबैत बजलाह - एकरे नाम छैक सुच्चा पाखण्ड ।भला उनटा सरिसव और भूत पडैबा में कोन कार्य कारण सम्बन्ध छैक ?
हम कहलिऎन्ह - खट्टर कका, तंत्र-मंत्रक रहस्य गुप्त होइ छैक , तैं आधा राति कऽ एकान्त में बथेयाबालीक भूत झाडल जैतैन्ह ।
खट्टर कका डंटा पटकैत बजलाह - एकर नाम थिक गुंडपनी । आन-आन देशक विद्या डंकाक चोट पर चलैत अछि,और हमरा सबहक विद्या कनफुसकी में रहि जाइत अछि । हौ, चोर कतहु इजोत सहय ! ठकविद्या अंधकारे मे चलैत छैक । पाश्चात्य विज्ञान में देखहौक जे कोना सोन जकाँ चमकैत छैक । ओ रेडियो बहार करैत छथि त सम्पूर्ण पृथ्वी में खिरा दैत छथि । परन्तु अपना देशक कोनो पंडित कैं ई विद्या हाथ लागल रहितैन्ह त नहि जानि कतेक आडम्बर पसारितथि ! कहितथिन्ह जे सोझे वैकुंठ सॅं आकाशवाणी आवि रहल अछि । यजमान कैं सचैल स्नान करा, अहोरात्र उपवास करा, शुभ नक्षत्र में सुवर्ण-धेनु दान करा, अमावस्या रात्रि एकान्त श्मशान मे लऽ जा, कोनो मुइल लोकक स्वर सुना दितथिन्ह , और सिद्ध बनि भरि जन्म पुजबैत रहितथि ।रेडियो कैं चण्डीक मुर्ति बना एकरंगा सॅं झाँपि, यक्षपिशाचक मंत्र पढि, अक्षत सिन्दुर छीटि, यथार्थ वस्तु पर तेहन आवरण चढा दितथि जे कियो असलीभेद नहिं बुझि सकय । और मरबाकाल चुपचाप अपना बेटाक कान में गुप्त मंत्र दय हुनको सिद्ध बना जैतथि ।
हम कहलिऎन्ह - खट्टर कका, अहाँ मंत्र कैं पाखंड बुझैत छिऎक ?
खट्टर कका भांग घोटैत बजलाह – हौ, मंत्र क अर्थ थिकैक उचित परामर्श। यदि तोरा पेट में कृमि छौह तऽ हम विचार देबौह जे वायभिडंग खाह । परन्तु यदि हम तोरा कहियौह जे पॆट मे एकटा गुल्लरिक गाछ जनमि गेलौह अछि, त ई पाखंड भेल । यदि कहियौह जे ओ गाछ कटबाक हेतु एकटा जप करय पडत , ई महा पाखंड भेल । यदि कहिऔह जे ओहि जप कैं फलित करक हेतु थोडेक उँटक नकटी, बिलाडिक गोंजी, बादुरक काँची, भगजोगनीक नेडी तथा पाँच भरि स्वर्ण चाही,त इ महा-महा पाखंड भेल। एहि प्रकारक महा-महा पा खंडी समाजमे सिद्धतांत्रिक आदि नाम सॅं पुजबैत छथि । लोक १०८ श्री हुनका नाम में लगा हुनक अंगुष्ठोदक पिबैत छैन्ह । हमर वश चलय त सोझे ४२० दफा लगा दिऎन्ह । खट्टर-पुराणक एकटा श्लोक सर्बदा स्मरण राखह -
तांत्रिकः मंत्रिकश्चैव हस्तरेखाविशारदः ।
भूतवक्ता भविष्य़ज्ञः सर्वे पाखंडिनः स्मृता ॥
हम पुछलिऎन्ह - खट्टर कका, तंत्रो अहाँ कैं जाले बुझना जाइछ ?
खट्टर कका भांग में चीनी दैत बजलाह – हौ, असली तंत्र थीक रसायनशास्त्र । दू वस्तुक संयोग सॅं तेसर वस्तुक आविर्भाव भऽ जाइ छैक । एहि विज्ञानसॅं आन देश एतेक उन्नति कैलक अछि । परन्तु तकरे नकल पर झूठ फूसि आडंंबर पसारि, माटिकैं चीनी, पानि कैं घृत अथवा तामकैं सोन बनैबाक ढोंग करब ठकपनी थीक। एही छल-विद्याकैं धूर्तगण तंत्रक नामसॅं प्रसिद्ध कैने छथि । अमुक नक्षत्र में अमुक मंत्र पढि अमुक लेप लगा लियऽ, त अदृश्य भऽ जाएब। हौ, बाउ, जौं ई सत्य रहितैक त हम रेल में डॆरा खसा दितहुँ । टी०टी०आइ टिटियाइते रहि जैतथि । सभ ठाम परमुंडॆ फलाहार चलैत । नित्य मलाइये मेंभांग छनितहुँ । ककरो सासुर में जा कऽ मालपुआ खोंटि अबितहुँ । एहन तंत्रक आगाँ 'लोकतंत्र' कैं के पुछैत ?
हम कहलिऎन्ह – ओझा बथेयावालीक हेतु एकटा यंत्र बना रहल छथिन्ह । खट्टर कका भांग घोरैत बजलाह – ओकरा यंत्र नहिं षडयंत्र कहह । असल यंत्र थीक मशीन । यंत्र द्वारा आकाश में उड़ि जाउ, पाताल में चलि जाउ, पहाड़ उडा दियऽ, समुद्र बान्हि दियऽ, पानि बरसा दियऽ, बिजली चमका दियऽ ।और ई सभटा यंत्र यूरोप-अमेरिका बहार कैलक अछि । बूझह तऽ यंत्ररुपी वैताल ओकरे सिद्ध भेलैक अछि । यंत्र खेत जोतैत छैक, चाउर कुटैत छैक,भानस करैत छैक, कपडा बुनैत छैक, भार उठबैत छैक, पंखा हौंकैत छैक, गीत सुनबैत छैक । हमरा लोकनिकैं जाहि यंत्रक काज पड़ैत अछि से सभटा ओकरे सॅं मङ्गैत छिऎक । और बदला में हमरा लोकनि कोन यंत्र दैत छिऎक ? एतु का पण्डित सॅं और पारे की लगतैन्ह ? बहुत करताह तऽ एकटा केश उपारि कऽ ताम में मढबाकऽ पठा देथिन्ह जे ' लैह सिद्धदाता यंत्र । '
हम कहलिऎन्ह - खट्टर कका, तखन भूतक मंत्र में अहाँ कैं विश्वास नहिं अछि?
खट्टर कका बजलाह - असल में पूछह त भूतक मंत्र एहि देशक लोक जनिते नहिं अछि । भूत क मंत्र जनैत अछि पाश्चात्य देश । छिति, जल, पावक, गगन, समीरा- एहि पाँचो भूत कैं ओ तेना कऽ अपना वश में कैने अछि जे सभ काज ओकरा सॅं लय रहल अछि । और हमरा लोकनि नकली भूतक फेर में पड़ि उनटा सरिसव जोहने भेल फिरै छी ।
हम कहलिऎन्ह - खट्टर कका, अहाँ पाश्चात्य विज्ञानक समर्थक छी । परन्तु आधुनिक विज्ञान लोक कैं संहार दिस लऽ जा रहल अछि ।
खट्टर कका बिहुँसैत बजलाह - और रामायण महाभारत कि लोक कैं सृष्टि दिस लऽ गेल छल ? हौ, युद्ध सभ युग सॅं होइत आयल छैक । परन्तु तकर दोष विज्ञान कैं नहिं दहौक । यदि केओ तेज सरौता सॅं सुपारी नहिं कतरिअपन नाके कतरि लेबय त एहि में सरौता क कोन दोष ?
हम - खट्टर कका, पाश्चात्य सभ्यता भौतिकवादक मृगमरीचिका में पड़ल अछि । परन्तु हमरा लोकनिक पुरखा ज्ञानी छलाह । तैं ओ लोकनि सांसारिक ऎश्वर्य कैं तुच्छ बूझि भौतिक विज्ञान कै महत्व नहिं देलन्हि । एही आध्यात्मिक मनोवृत्तिक कारण औखन धरि यैह धर्मप्राण देश जगद्गुरु कहैबाक योग्यता रखै अछि ।
खट्टर कका बजलाह - एकरे कहैत छैक – "एकां लज्जां परित्यज्य सर्वत्र विजयी भबेत् ।" हौ, जतय एक धूर जमीन खातीर भाइ-भाइ में घेट-कटौअलि होय, जतय द्रव्यक लोभें बेटा-बेटी कैं बेचि देल जाय, जतय घृतक नाम परचरबी बेचल जाय , ताहि देश कैं तो धर्मप्राण कहैत छह ? धर्म देखबाक हो त युरोप-अमेरिका सॅं घूमि सॅं घूमि आबह जहाँ रेल में साबुन, तौलिया पर्यन्त सुरक्षित रहैत छैक । जातीय चरित्र सराही ओकर जकरा दोकान सॅं एक सात वर्षक वच्चो शुद्ध घृत कीनि कऽ आनि सकैत अछि । ओकरा सौचालयो में जतबा सफाइ रहैत छैक ततेक तोरा सभक भोजनालयो में नहिं। जेना अंगरेजअपना टेम्स नदी कै रखैत अछि , तेना यदि हम अपन गंगाजी कैं राखि सकि तिऎन्ह त असली पूजा होइतैन्ह । परन्तु एहि ठाम त नदी में फूल चढा कऽ नदी से सेहो फीरि दैत छैन्ह । सार्वजनिक स्थानक पवित्रता कोना राखी, सेहोटा धर्म हम सभ नहिं जनैत छी । तखन अनका कोन गुरु मंत्र देबैक ? अपने मन मियाँ मिट्ठू बनैत रहू जे हम छी 'सभक गुरु गोबर्धन दास !’
हम कहलिऎन्ह - खट्टर कका, अहाँक बात में जूमब त कठिन । परन्तु काल्हि स्वामी अध्यात्मानन्द क व्यख्यान हैतैन्ह जे भौतिकबाद सभ अनर्थक जडि थीक ।
खट्टर कका व्यंग्य करैत बजलाह – हॅं । ओ भौतिकबादीक बनाओल रेलगाड़ी सॅं उतरि, भौतिकबादीक चस्मा लगौने, भौतिकबादीक बनाओल लाउडस्पीकर पर चिचिया कऽ बजताह जे भौतिकबादी सभ्यता बड अधलाह थीक। और हुनक अनुयायी भौतिक कागज पर भौतिक फाउंटेनपेन सॅं हुनक वक्तव्य नोट कय , भौतिक टेलीग्रामसॅं भौतिक प्रेस में छपबाक हेतु पठा देथिन्ह ।` ` ` `हौ, असल में पूछह त हमरा लोकनि निर्लज्ज छी, थेथर छी, बेहया छी ।
खट्टर ककाक भांग तैयार भऽ गेल छलैन्ह । ओ लोटा हाथ में लैत बजलाह-पाश्चात्य देश पंच-महाभूत कैं अपना बश में कैने अछि । और हमरा लोकनिक माथ पर मूर्खताक भूत सवार अछि । जखन ई भूत भस्मीभूत हो तखन ने देशक भविष्य़ बनय ! एही द्वारे त हम भूतनाथ क आराधना में लागल रहैत छी। ई कहि खट्टर कका दू बुन्द शिवजीक नामपर उत्सर्ग कय घट्ट-घट्ट सभटा भांग पीबि गेलाह ।
Harimohan Jha Ki Kahaniya
Maithili Story
- asked 9 months ago
- B Butts

robotstxt: allowed

filter: keep


text:
बिहार मे गंगा नदी पर बनय वला महात्मा गांधी सेतुक समानांतर आ भागलपुर मे विक्रमशिला सेतुक समानांतर पुल निर्माण योजना बिहारक लेल बहुत महत्वपूर्ण अछि। गांधी सेतु कें समानांतर पुल निर्माण सं उत्तर आ दक्षिण बिहारक बीच आवागमन बेसी सुलभ भ’ जायत। प्रधानमंत्री नरेंद्र मोदी सोमदिन बिहार कें 14 हजार 228 करोड़क सड़क आ सेतु परियोजनाक सौगात देने छलाह।
ई सभ’ योजना सं राज्यक दोसर हिस्सा सं राजधानी पटना आबय मे लगय वला समय सेहो घटत। अधिकांश परियोजनाक विभाग जमीन अधिग्रहण पूरा करबाक दावा केने अछि। ई परियोजना आगामी तीन सं चाइर साल मे पूर्ण होयत। पथ निर्माण विभागक दावा केने अछि जे ई 7 परियोजनाक काज पूरा होबय पर राज्यक कोनो भी हिस्सा सं लोक पांच घंटा मे पटना पहुंच सकैत अछि।
उत्तर सं दक्षिण बिहारक बीच आवागमन होयता आसान
उत्तर सं दक्षिण बिहारक बीच आवागमन कें बेसी सुलभ बनेबाक लेल महात्मा गांधी सेतुक समानांतरण एकटा नबका पुल कें निर्माण होयत। एप्रोच रोड सहित साढ़े 14 किमी लंबा ई पुल कें चाइर लेन बनाओल जायत। टेंडर कें बाद एकर काज सेहो अलॉट भ’ चुकल अछि।
विक्रमशिला कें समानातंर पुल
अखन भागलपुरक विक्रमशिला सेतु पर ट्रैफिक कें बेसी दबाव अछि। ओ आब अहिसँ बेसी वाहनक दबाव नहि सहन क’ पा रहल अछि। अहि पुलक समानांतर 4.445 किलोमीटर लंबा पुलक निर्माण होयत। एकरा चाइर लेनक बनाओल जायत। एकर अलावा कोसी नदी मे एनएच-106 बीरपुर-बिहपुर मे फुलौत मे चाइर लेनक पुल निर्माणक सेहो प्रधानमंत्री नींव रखला। एप्रोच सहित ई पुलक लंबाई 28.93 किमी अछि।
झारखंड सं निक होयत सड़क संपर्क
झारखंडक रजौली सं पटनाक बख्तियारपुर कें बीच फोर लेन सड़क कें निर्माण तीन पैकेज मे होयत। अहिमे सं दू कें टेंडर भ’ चुकल अछि त’ एकटा कें डीपीआर बनाओल जा रहल अछि। आरा-मोहनिया चाइर लेन सड़क कें निर्माण दूटा पैकेज मे भ’ रहल अछि। झारखंडक साहेबगंज सं कटिहार मनिहारी कें जोड़बाक लेल गंगा पर नबका पुलक निर्माण जारी अछि। जतय ई पुल बिहारक सीमा मे गिर रहल अछि, ओकरा पूर्णिया मे ईस्ट-वेस्ट कॉरिडोर सं जोड़ल जा रहल अछि। एकरा लेल 49 किमी लंबा नरेनपुर पूर्णिया चाइर लेन सड़क बनत।
पटना रिंग रोड सं आसान होयत सफर
पटनाक अलावा छपरा आ वैशाली सं गुजरय वला पटना रिंग रोड परियोजनाक एक हिस्सा कन्हौली-रामनगर सड़क कें निर्माण कार्यक सेहो शिलान्यास भ’ गेल अछि। दक्षिण सं उत्तर बिहार आबय-जाय लेल पटना एबाक जरूरत नहि अछि, ओ पटना रिंग रोड सं बाहरे-बाहरे जा सकता। कन्हौली सं रामनगर, कच्ची दरगाह-बिदुपुर पार होइत चकसिकंदर, सराय, गंडक मे नबका पुल सं होयत दीघवारा-शेरपुर छ लेन नबका पुल सड़क होइत कन्हौली मे समाप्त होयत। आठ एनएच आ छह एसएच कें जोड़य वला रिंग रोडक कुल लंबाई 137.5 किमी आ लागत लगभग 15 हजार करोड़ अछि। परियोजना मे जमीन अधिग्रहणक मद मे राज्य सरकार 31 सौ करोड़ खर्च करत।
बक्सर सं झारखंड सीमा धरी होयत फोर लेन सड़क
मुंगेर-मिर्जाचौकी कें टेंडर जारी भ’ गेल अछि। चार पैकेज मे बनय वला ई सड़क बनला सं बक्सर सं झारखंडक सीमा धरी चाइर लेन सड़क भ’ जायत। बीच कें मोकामा सं मुंगेर सड़क कें लेल केंद्र सं अनुरोध कयल जा रहल अछि। पटना-गया डोभी कें लेल सेहो एजेंसी तय क’ देल गेल अछि।


text:
एहि प्रोसेसिंग मसीन के एकटा इंट्रेस्टिंग गप्प आओर इ अछि जे एहि मशीन के चलाबय लेल बाहर सं बिजली नहिं लेल जाएत. एहि के लेल एकटा अलग जेनरेटर लगाएल गेल अछि. जे बायोमास गैसीफायर सं चलत. आओर ई बायोमास गैसीफायर चलत धान के भूस्सी सं. भूस्सी के लेल कन्हौली परिसर मे राइस मिल सेहो लगाएल जाएत
एहि सं नहिं केवल मखाना पैदा करय वाला के फायदा होयतन्हि बल्कि हजारों लोग के रोजगार सेहो मिलतन्हि. ई मशीन एहन ठाम लागल अछि जतय सं दरभंगा...मधुबनी दुनु ठाम के लोक के फायदा मिलतन्हि. दुनिया भर मे एहिठाम सं मखाना जाएत अछि. अखन एकटा मशीन लागल अछि एकर सफलता के बाद आओर मशीन लगाएल जाएत. मिथिला मे जतय दोसर उद्योग-धंधा नहिं अछि ई मशीन रोजगार के एकटा नबका अवसर प्रदान करत. देश-विदेश मे मखानक मांग बढ़त. मधुबनी... मिथिला पेंटिंग जकां इहो दुनिया भर मे मिथिलाक नाम बढाएत. इलाका के विकास होएत. विदेशी मुद्रा मिलत. कहि सकय छी मिथिला कs विकास दिशा मे ई एकटा मील के पाथर साबित होएत.
अहां सभ सं आग्रह जे अहांक इलाका मे एहि तरहक कोनो विकासक बयार बहैत होय त हमरा पास ओकर जानकारी भेजु ह ओकरा एहिठाम राखब. कि अहां सभ नहिं चाहैत छी जे अहांक इलाका...गाम घर के समस्या.., परेशानी...विकासक गप्प दोसर लोक तक पहुंचय. किछ नव होए अहां अकटा मैसेज भेज देल करु. नहिं किछ त कमेंट मे दु लाइन लिखल करु. मुदा लिखु. अपन राय...विचार दुनिया के सामने राखु.


text:
मिथिलाभरि मे एखन 'चमकी बुखार' सं नेना-भुटका सब आहत भ' रहल अछि. विशेष क' मुजफ्फरपुर सं आबि रहल समाद चिंताजनक अछि. ओतय भारी संख्या मे बच्चा सब इलाजक दौरान जान गमओलक अछि. एखनो किछु सय गोट नेना इलाजरत अछि. एकरा अव्यवस्था कहियौ आ कि कप्पार, स्थिति बेसम्हार भेल अछि.
आइ देशभरि मे डॉक्टर हड़ताल पर बैसल अछि. कारण अछि जे किछु मोचंड लोक किछु डॉक्टर संग कलकत्ता मे झगड़ा केलक. विडंबना देखू जे ओम्हर मिथिलाक सैकड़ो बच्चा उचित देखभाल आ इलाजक अभाव मे जान गमा रहल अछि.
पैरेंटिंग वेबसाइट योदादी लिखैत अछि, जापानी इंसेफलाइटिस (दिमागी बुखार) वा एईएस (एक्टूड इंसेफेलाइटिस सिंड्रोम) कें बिहार मे चमकी बुखार कहल जा रहल अछि. एहि मे वायरल इंफेक्शन सं शरीर मे सूजन भ' जाइछ. एहना मे शरीरक इम्यूनिटी सिस्टम आ दिमाग केर उत्तक नष्ट होइछ.
लापरवाही केने बच्चाक जान जा सकैत अछि कारण एहि मे शरीर मे तेज दर्द ऐंठन आ तेज बुखार भ' जाइछ. कतेको बच्चा एहि स्थिति मे बेहोश भ' जाइत अछि. एहि बीमारी मे रोगी कें उल्टी सेहो होइछ. बताओल जा रहल अछि जे एहि बीमारी केर अटैक भोर मे बेसी अबैछ.
चमकी बुखारक अन्य लक्षण, उपाय आ इलाज पर विस्तार सं जानकारी लेबाक लेल नीचां देल लिंक पर क्लिक करी -


text:
महाकाली, नुवाकोट
नेपालक वि.सं. २०६८ क जनगणना अनुसार महाकाली, नुवाकोटक जनसङ्ख्या ३,५२४ अछि । जाहिमे ७८८ घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या १,६२९ आ महिलाक सङ्ख्या १,८९५ रहल अछि ।
ⓘ महाकाली अञ्चल
महाकाली अञ्चल अङ्ग्रेजी: Mahakali Zone सुनु नेपाल कऽ क्षेत्रिय वर्गीकरण अनुसार सुदुरपश्चिमाञ्चल विकास क्षेत्रके एकटा अञ्चल छि। यी अञ्चल कऽ ४ जिलासभमे वर्गिकरण करल गेल अछि।
जखेरा ताल
जखेरा ताल मध्य-पश्चिमाञ्चल विकास क्षेत्रक दाङ जिला अन्तर्गत परैवाला एकटा रमणीय स्थल छी जे प्राकृतिक सुन्दरतासँ भरिपूर्ण अछि। देउखुरी उपत्यकाक मध्य-उत्तरी भागमे अवस्थित ई ताल राप्ती,भेरी,सेती,महाकाली आ लुम्बिनी अञ्चल तक प्रख्यात अछि, जे दाङ जिलाएक प्रमुख पर्यटकीय स्थल छी। ई तालमे भितर आ बाहर कैर जम्मा चार टा मन्दिर निर्माण कएल गेल अछि। जखेरा ताल मुख्य रूपमे "पिकनिक स्पट" क लेल प्रख्यात अछि आ एहि बाहेक माघी आ शिवरात्रीमे भब्य मेला समेत लागैत अछि ।
निङ्गलाशैनी मन्दिर
श्री निङ्गलाशैनी मन्दिर बैतडी जिलाक देहीमाण्डौं गाविसम अवस्थित अछि । निङ्गलाशैनी मन्दिर सुदूर-पश्चिमाञ्चल विकास क्षेत्रक प्रमुख मन्दिर छी से मानल जाइत अछि ।
पाताल भुमेश्वर महादेव मन्दिर
पतालभुमेश्वर महादेव मन्दिर बैतडीक भुमेश्वर गाउँ विकास समितीमे अवस्थित रहल अछी । ई मन्दिरमे हरेक बर्षक शिवरात्रीमे धुमधाम सँग पूजाआजा एवं बडका मेला लागैत अछी ।


text: पुरनिया: 'हमर मोन गदगद भ' गेल' ई ओ आखर अछि जे मोदी पुरनिया रैली मे बजलनि. भाजपा केर पीएम उम्मीदवार नरेंद्र मोदी मुंहें मैथिली आखर सुनि मिथिलाक लोक कें अजगुत त' लगिते अछि, हर्ख सेहो होइत अछि. राज्यक रैली सभ मे मोदी मैथिली बजैत रहलाह अछि. एहि सं पहिने ओ पटना रैली मे मैथिली बाजल छलाह त' मुजफ्फरपुर रैली मे मैथिली केर गुणगान कएने छलाह. एक दिस राज्यक नेता लोकनि स्थानीय भाखा केर घोर उपेक्षा करैत छथि त' आन राज्यक मुख्यमंत्री आ पीएम उम्मीदवार मुंहे स्थानीय भाखा सुनि लोक प्रभावित होइत छथि. मोदी अपन भाषण मे नीतीश पर निशाना सधलनि संगहि स्थानीय समस्या सभ पर इजोत देइत भाजपा कें समर्थन करबाक बात कहलनि. दड़िभंगा सं सांसद कीर्ति आजाद सेहो मैथिली मे अपन भाषण देलनि. ओ बजलाह जे बिहार मे विकास ठमकि गेल अछि. (Report: मिथिमीडिया ब्यूरो)


text:
Google अपन प्ले स्टोर सं UC Browser कें हटा देलक अछि. प्रमोशन कें एकर कारण बताओल गेल अछि.
चाइनीज कंपनी अलीबाबा केर ब्राउजर कंपनी यूसी ब्राउजर बहुते फेमस अछि आ एकर समूचा दुनिया मे 50 करोड़ लोक उपयोग करैत अछि. सब सं बेसी 10 करोड़ लोक भारत मे एकर उपयोग करैत अछि. गूगल एकरा अपन प्ले स्टोर सं हटा देलक अछि.
एकर कोनो आधिकारिक बयान नै आएल अछि, मुदा गलत तरीका सं कएल गेल प्रमोशन एकर कारण भ' सकैत अछि. यूसी ब्राउज़र केर कर्मचारी सेहो हटाओल जेबाक पुष्टि करैत ट्वीट केलनि अछि.
गूगल दिस सं यूसी ब्राउज़र कर्मचारी कें देल इमेल मे कहल गेल अछि जे यूसी ब्राउजर कें प्ले स्टोर सं 30 दिन लेल हटा देल गेल अछि. जें कि यूसी 'गलत तरीका' सं प्रमोशन क' डाउनलोड बढ़ेबाक चेष्टा क' रहल छल, एकरा हटा देल गेल अछि.


text:
नवका- पुरनका लेख सर्च करु...
कटिहार जोगबनी बड़ी लाइन
नया साल सं कटिहार आओर जोगबनी के बीच बड़ी लाइन बिछाबय के काज शुरू होयत. इलाका के लोकक लेल ई नबका साल सही मायने में किछ नब साबित होयत. छोटी लाइन के बड़ी लाइन में बदलय के तारीख तय क देल गेल छै. एक तारीख सं काज शुरू भ जायत. अधिकारी गण सभके कहनाय छैन जे मार्च के अंत तक काज पूरा भ जायत. तखन तक यानी तीन मास तक कटिहार सं जोगबनी के बीच जे अखन तक छोटी लाइन छल ओ बंद रहत. एकरा बदलय के काज होयत. एहि सं एतय के लोक सभ के अखन कनि परेशानी त जरूर होयत... मुदा जखन मार्च के बाद काज पूरा भय जायत त सुविधा सेहो खुब मिलत. आब एहि ठाम सं सीधा दिल्ली... मुम्बई... कोलकाता जा सकय छी... कोनो ठाम गाड़ी बदलय के झंझट नहिं.
कटिहार सं जोगबनी के बीच जे अखन जे छोटी लाइन अछि... ओहि पर पटरी बिछाबय के काज 1878 में शुरू भेल छल आओर 1887 सं एहि पर ट्रेन चलनाय शुरू भेल. आब एहिठाम 120 साल बाद फेर सं विकासक बयार चलत. कहि सकय छी जे आजादी के बाद मिथिलांचल के विकास पर जे ध्यान देबाक चाहि छल ओ नहिं देल गेल. अखनो अपन इलाका देश के दोसर इलाका सं काफी पिछड़ल अछि.
नया साल सं जे पटरी बदलय के काज शुरू होयत ओ गुवाहाटी रेंज के मुख्य अभियंता के देखरेख में भ रहल अछि. आओर मार्च के आखिर में जखन काज पूरा भ जायत त सुरक्षा अधिकारी एकर जांच करताह. जांच में सब किछ ठीक निकलला पर ओ सुरक्षा संबंधी प्रमाण पत्र देथिन्ह जे एहि रुट पर गाड़ी के परिचालन कएल जा सकय अ. तखने गाड़ी चलत. भ सकय अ सुरक्षा कारणे...जांच आदि में किछ आओर टाइम लगि जाय. चलु किछ टाइम लगय मुदा एकटा बड़का काज होबय जा रहल अछि.
कटिहार सं जोगबनी के बीच जे अखन जे छोटी लाइन अछि... ओहि पर पटरी बिछाबय के काज 1878 में शुरू भेल छल आओर 1887 सं एहि पर ट्रेन चलनाय शुरू भेल. आब एहिठाम 120 साल बाद फेर सं विकासक बयार चलत. कहि सकय छी जे आजादी के बाद मिथिलांचल के विकास पर जे ध्यान देबाक चाहि छल ओ नहिं देल गेल. अखनो अपन इलाका देश के दोसर इलाका सं काफी पिछड़ल अछि.
नया साल सं जे पटरी बदलय के काज शुरू होयत ओ गुवाहाटी रेंज के मुख्य अभियंता के देखरेख में भ रहल अछि. आओर मार्च के आखिर में जखन काज पूरा भ जायत त सुरक्षा अधिकारी एकर जांच करताह. जांच में सब किछ ठीक निकलला पर ओ सुरक्षा संबंधी प्रमाण पत्र देथिन्ह जे एहि रुट पर गाड़ी के परिचालन कएल जा सकय अ. तखने गाड़ी चलत. भ सकय अ सुरक्षा कारणे...जांच आदि में किछ आओर टाइम लगि जाय. चलु किछ टाइम लगय मुदा एकटा बड़का काज होबय जा रहल अछि.
सदस्यता लें टिप्पणियाँ भेजें (Atom)


text:
ⓘ जामुनखाडी सिमसार क्षेत्र
जामुनखाडी सिमसार तथा पर्यटकीय क्षेत्र झापा जिलाक सुरुङ्गा गाविसक वडा नं. २ आ ५ तथा हाल कन्काई नगरपालिकाक डाँडागाउँमे अवस्थित अछि। स्थानीय जामुनखाडी सामुदायिक वनभित्रक कुछ भू–भागके सिमसार क्षेत्र घोषणा करै पर्यटकीय स्थलक रूपमे विकास करै शुरु कएल गेल अछि। पूर्व–पश्चिम राजमार्गसँ उत्तर लगभग एक किलोमिटक दूरीमे रहल चारसय एक दशमलव २५ हेक्टर सामुदायिक वनक भू–भागमध्ये १० हेक्टर अर्थात १४ विगाह ८ कठ्ठा ६ धुर जमीनके समेत सिमसार क्षेत्रक रूपमे विकास कएलगेल अछि। ऐतिहासिक पृष्ठभूमि बोकने गङ्गा आ जमुना पोखरी रहल क्षेत्रमे संरक्षण अभावक कारण हाल गङ्गा पोखरी अस्तित्वमे नै अछि जमुनाक संरक्षण आ विकासक लेल विशेष पहल कएल गेल अछि। ४ विगाह क्षेत्रक बिचमे रहल लाम्चो आकारक पोखरी पर्यटकक प्रमुख आकर्षणक विन्दु छी। आर्थिक आम्दानीके समेत मध्यनजर राखैत पोखरमे व्यवसायिक रूपमे डुङ्गा सञ्चालन करै आ पोखरीमे माछापालन समेत कएल अछि। विश्वमै दुर्लभ मानिएल अजिङ्गरसभ आकर्षण अछि । निश्चित सीमा निर्धारण करै राखिएल मृग आ जरायो भालु,खरायो दुम्सी, चरीबाघ आदि अतहक गहना छी। पर्यटक पूर्ण आनन्द दिनक लेल हर सम्भव प्रयास कएल गेल अछि जामुन पोखरीमे झोलुङ्गे पुलक मजा सेहो लैइत अछि।


text:
मुख्य पृष्ठ सभटा टैग Bihar Police
Tag: Bihar Police
बिहार विधानसभा चुनाव 2020 शांतिपूर्ण भेलाक बादो अखन धरी 6 जवान...
विधानसभा चुनाव करेबाक लेल बिहार आयल अर्द्धसैनिक बल आ दोसर राज्य सं आयल पुलिस कें अखन धरी आधा दर्जन अधिकारि आ जवान कें मृत्यु भ' चुकल अछि।
सुशांत सिंह केस: मुंबई मे ‘जबरन’ क्वारंटाइन कयल गेल बिहारक IPS...
बॉलीवुड अभिनेता दिवंगत सुशांत सिंह राजपूत केसके सिलसिला मे मुंबई मे जांच क' रहल बिहारक पटना पुलिस केर एसआईटी कें लीड करबाक लेल गेल आईपीएस अधिकारी विनय तिवारी आइ अओताह पटना।
सुशांत सिंह केस : पटना आईजी कें BMC भेजलक चिट्ठी- एसपी...
बॉलीवुड एक्टर सुशांत सिंह राजपूत सुसाइड केसके जांच करबाक लेल मुंबई पहुंचल पटनाक एसपी सिटी विनय तिवारी कें क्वारंटाइन कें ल' पटनाक रेंज आईजी संजय सिंह कें पत्रके जवाब बीएमसीक अफसर देलक।
बिहार सं मुंबई पहुंचल जांच अधिकारी पटना SP विनय तिवारी कें...
सुशांत सिंह राजपूत केसके जांच करबाक लेल गेल बिहार पुलिसक अधिकारिक लेल सुराग इकट्ठा करय मे बेसी समस्या भ' रहल अछि । एकर कारण बताओल जा रहल अछि जे मुंबई पुलिस ओहि तरहे सहयोग नहि क' रहल अछि।
सुशांत सुसाइड केस : बिहार पुलिस कें मुंबई मे डॉक्टर पोस्टमार्टम...
बॉलीवुड अभिनेता सुशांत सिंह राजपूत केर मृत्युक मिस्ट्री सुलझाबय मे जुटल पटना पुलिस एसआईटीक तफ्तीशक प्रक्रिया आगू बढ़ल। अहि कड़ी मे पुलिस टीम दिल बेचारा फिल्म निर्देशक मुकेश छाबड़ा सं देर राइत बयान लेलक।


text:
शिरकावा-गो आ गोकयामाक ऐतिहासिक गाँउ
युनेस्को शिरकावा-गो र गोकयामाको ऐतिहासिक गाँउ विकिभोएज सँ यात्रा सहयोगी जापानका विश्व सम्पदा क्षेत्रहरूको सूची सँ सम्बन्धित मिडिया विकिमिडिया कमन्समे सेहो अछि। शिरकावा-गो र गोकयामाको ऐतिहासिक गाँउ सँ सम्बन्धित मिडिया विकिमिडिया कमन्समे सेहो अछि।
मरिन ड्राइभ
मरिन ड्राइभ मुम्बईमे सन् १९२०मे निर्मित भेछल । ई अरब सागरक किनारे-किनार, नरिमन प्वाइन्टपर सोसाइटी लाइब्रेरी आ मुम्बई राज्य सेन्ट्रल लाइब्रेरीसँ ल चौपाटीसँ होइत मालाबार हिलधरिक क्षेत्रमे अछि । मरिन ड्राइभकें शानदार घुमाव पर बगलक स्ट्रीट-लाइटसभ रात ...
महाबोधी मन्दिर
महाबोधी मन्दिर या महाबोधी विहार, बोध गया स्थित प्रसिद्ध बौद्ध मन्दिर छी । युनेस्को एकरा विश्व सम्पदा क्षेत्र घोषित केनए अछि । मानल जाएत अछि कि ई मन्दिर ओहि स्थान पर खडा अछि जतेक भगवान बुद्ध ज्ञान प्राप्त केनए छल ।
चम्पानेर पावागढ पुरातत्विक निकुञ्ज
चम्पानेर पावागढ पुरातत्विक निकुञ्ज एक युनेस्को विश्व सम्पदा क्षेत्र छी, जे कि भारतक गुजरात राज्यक पाँचमहल जिलामे स्थित अछि ।ई स्थान एतिहासिक सहर चम्पानेरमे अवस्थित अछि जे सहर सुल्तान महमुद बेगदा निर्माण केनए छल । एहि क्षेत्रके सन् २००४मे युनेस्को ...
खुला हाथ स्मारक
खुला हाथ स्मारक भारतक भारतीय सङ्घीय क्षेत्र चण्डीगढमे रहल एक प्रतीकात्मक संरचना छी जेकर डिजाइन वास्तुकार ले कोरबुसिएर केनए अछि । ई चण्डीगढ सरकारक प्रतीक चिन्ह छी जेकर अर्थ "हाथ जे द सकैत अछि आ हाथ जे ल सकैत अछि; शान्ति आ समृद्धि, आ मानव जातिक एकत ...
गायन
गायन एक एहन क्रिया छी जहि में स्वरक सहायतासँ संगीतमय ध्वनि उत्पन्न केल जाएत अछि आर जे सामान्य बोलचालक गुणवत्ताके राग आर ताल दुनुके प्रयोगसँ बढाबएत अछि । जे व्यक्ति गाबैत अछि वो गायक, गायिका आ गवैया कहाबैत अछि । गायक गीत गाबैत अछि जे एकल भऽ सकैत अ ...
बेङ्गलोर
बेङ्गलोर / b æ ŋ ɡ ə ˈ l ɔː r, आधिकारिक रूपमे बेङ्गलुरू क नामसँ जानल जाइत अछि । ई कर्नाटक राज्यक राजधानी शहर छी । बेङ्गलोर शहरक जनसङ्ख्या ८४ लाख आ ई महानगरीय क्षेत्रक जनसङ्ख्या ८९ लाख अछि, आ ई गणतन्त्र भारतक तेसर सबसँ बड़का शहर आ पाँचम् सबसँ पैग ...
जोधपुर
जोधपुर भारतक राजस्थान राज्यक दोसर सभसँ पैग शहर छी । ई राज्यक दोसर सभसँ पैग महानगरीय क्षेत्र आ समुच्चा भारतमे ३५ अम सभसँ पेग शहर छी । ई ऐतिहासिक रजवाड़ा मारवाड़क याह नामसँ राजधानी सेहो होमैत छल । जोधपुर थार मरुभूमिक बीच अपन अनगिन्ती शानदार महलसभ, ...
पनीर
पनीर एक दुग्ध-उत्पाद छी। ई चीज कऽ एक प्रकार छी जे भारतीय उपमहाद्वीपमे खूब उपयोग कएल जाइत अछि । एहि तरिका छेना सेहो एक विशेष प्रकारक भारतीय चीज छी जे पनीरसँ मिलैत-जुलैत अछि आ रसभरी बनेबामे प्रयुक्त होइत अछि । भारतमे पनीरक प्रयोग सीमित मात्रामे होइ ...
क्युबाक विश्व सम्पदा क्षेत्रसभक सूची
युनेस्कोद्वारा विश्व सम्पदा क्षेत्र घोषित कएल क्युबाक सांस्कृतिक आ प्राकृतिक स्थलसभक सूची: नाम: विश्व सम्पदा समितिद्वारा देल नाम क्षेत्र: राष्ट्रको इलाका तथा क्षेत्र समय: स्थापना भेल वर्ष युनेस्को डेटा: विश्व सम्पदा क्षेत्रमे सामेकल वर्ष तथा माप ...
सिबि जिला
सिबि क्षेत्र सिन्ध आर पाकिस्तानी पंजाब के सराइकी भाषा बोलै वाला क्षेत्रसभ क नजदिक अछी। ई कारण वश एतए के कतेक लोक सिन्धी भाषा बोलैत अछी। जिला क ९०% लोक सुन्नी मुस्लिम आर १०% लोक हिन्दू अछी।
बलुचिस्तान (पाकिस्तान)
बलुचिस्तान पाकिस्तानक पश्चिमी प्रान्त छी । बलुचिस्तान नामक क्षेत्र पैग अछी आर ई ईरान तथा अफगानिस्तानक सटल होमएवाला क्षेत्रमे छुटि गेल । एहि ठामके राजधानी क्वेटा छी । एहि ठामके लोकनिसभक प्रमुख भाषा बलुच वा बलुची क नाम सँ जानल जाईत अछी। १९४४ मे बलु ...
रियासत
रियासत ब्रिटिश राजक समयमे हिन्दुस्तानमे हिन्दू राजा-महाराजासभ आ मुस्लिम शासकसभ जकरा आम बोलचालक भाषामे नवाब कहल जाइत छल, केर स्वामित्वमे स्वतन्त्र एकाइसभकें कहल जाइत छल । भारत १५ अगस्त, १९४७ कें ब्रिटिश आधिपत्यसँ मुक्त भेल । एहि सँ पहिने जखन एतय र ...
कछी जिला
कछी पाकिस्तान के बलोचिस्तान प्रान्त एक जिला छी। सन् २००८ तक ई बोलान ज़िला कहलावै वाला छल। जिला क राजधानी धादर नामक शहर छी।
जियारत जिला
ज़ियारत पाकिस्तान के बलोचिस्तान प्रान्त के उत्तरी भाग मे स्थित एक जिला छी। बलोचिस्तान एक पिछडल इलाक़ा छी परन्तु ज़ियारत ओकर सबसँ विकसित भाग छी। ई एक रमणीय पहाड़ी क्षेत्र छी जतए बहुत पर्यटक आवैत अछी। एतए के हपुषा वृक्ष के वन विश्व के सबसँ प्राचीन ...
जाम मिनार
जाम मिनार या मीनार-ए-जाम पश्चिमी अफगानिस्तानक एक विश्व सम्पदा क्षेत्र छी । ई अफगानिस्तानक गोर प्रान्तक सहरक जिलामे हरी नदी क किनार खडा एक प्रसिद्ध ईंटा सँ बनल मिनार छी । ई ६५ मीटर उँच मीनार दिल्लीक कुतुब मिनारक बाद दुनियाक दोसर सब सँ उँच मिनार छी ...
गाय
right|thumb|250px|जर्सीगाय गाय एकटा महत्त्वपूर्ण पालतू जानवर छी जे संसारक प्राय: सभठाम पावोल जाति अछि । अहिमs उत्तम किसिम कs दूध प्राप्त होति छै । हिन्दू, गाय कs माता कहति अछि । नेपालक राष्ट्रीय जनाबर गाय छी । नेपालमे वैदिक काल सs गाय कs महत्व मा ...
कुम्भलगढ किला
कुम्भलगढ किला राजस्थान मात्र नै भारतक सभ किलामे विशिष्ठ स्थान राखैत अछि । उदयपुर सँ ७० किमी दूर समुद्र सतह सँ १,०८७ मीटर उँच आ ३० किमी व्यासमे फैलल ई किला मेवाडक यशश्वी महाराणा कुम्भाक सूझबूझ व प्रतिभाक अनुपम स्मारक छी । ई किलाक निर्माण सम्राट अश ...
जैसलमेर
जैसलमेर उच्चारण, उपनाम सुनहरा शहर, भारतक राजस्थान राज्यक राजधानी शहर जयपुरसँ ५७५ किलोमिटर ३५७ माइल दक्षिणमे अवस्थित अछि । एक समयमे जैसलमेर राज्यक रूपमे जानल जाइवला ई शहर विश्व सम्पदा क्षेत्र छी । भारतक सुदूर पश्चिममे स्थित थार मरुभूमिमे जैसलमेरक ...
रणथम्भोर किला
रणथम्भोर किला दिल्ली-मुम्बई रेल मार्गक सवाई माधोपुर रेल्वे स्टेशन सँ १३ किमी दूर रन आ थम्भ नामक पहाडीसभके बीच समुद्रतल सँ ४८१ मीटर उचाई पर १२ किमीक परिधि मे बनल अछि । किलाक तीनो ओर पहाडसभमे प्राकृतिक खाई बनल अछि जे ई किलाक सुरक्षाके मजबूत बनाए अज ...
ट्विटर
ट्विटर आर चिर्विर एक मुक्त सामाजिक सञ्जाल आर सूक्ष्म-ब्लगिङ सेवा छी जे अपन उपयोगकर्तासभक अपन अद्यावधिक जानकारीसभ, जकरा ट्वीट्स वा चिर्विर वाक्य कहैत् अछी, एक दोसर क भेजवाक लेल तथा पढइकेको सुविधा दैत अछि । ट्विट्स १४० अक्षर तकके पाठ्य-आधारित पोस्ट ...
ईसाई धर्म
इसाई इसा येसू मसिह के पाछा लगनाहर सभके इसाई कहैत अछि । यी सभ मसिहि के नाम स सेहो परिचित यैछ । यी सब चर्च वा गिर्जाघर मे संगति आ घरमे घरक संगति करैत अछि । यिनका सभक पोथी पवित्र बाईबिल यैछ । इसाई सभ एक दोसरके विश्वासी वा मसिहि कैह के पहचानैत यैछ । ...
उत्तर कोरियाक विश्व सम्पदा क्षेत्रसभक सूची
सन् २०१४ धरि उत्तर कोरियाक २ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
जापानक विश्व सम्पदा क्षेत्रसभक सूची
युनेस्कोद्वारा विश्व सम्पदा क्षेत्र घोषित कएल जापानक सांस्कृतिक आ प्राकृतिक स्थलसभक सूची:- नाम: विश्व सम्पदा समितिद्वारा देल नाम चित्र: ठामक तस्वीर क्षेत्र: जापानक इलाका तथा क्षेत्र समय: स्थापना भेल वर्ष युनेस्को डेटा: विश्व सम्पदा क्षेत्रमे साम ...
दक्षिण कोरियाक विश्व सम्पदा क्षेत्रसभक सूची
सन् २०१४ धरि दक्षिण कोरियाक ११ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
फिनल्याण्डक विश्व सम्पदा क्षेत्रसभक सूची
सन् २०१४ धरि फिनल्याण्डक ७ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
ऋ
नेपाली वर्णमालामे स्वरवर्णक एक अक्षर छी। कोइ कोइ एकरा स्वर वर्णक सातम अक्षर मानने अछि । {अक्षरक पाछा ई वर्णक मात्रा एकार देलापर ओ अक्षरक अन्त्यमे ऋ उच्चारण कएल जाईत अछि जेना क+ृ = कृ} यद्यपि सभ विद्वानसभ स्वरवर्णमे ऋक अस्तित्त्व स्वीकार नै करने अछि ।
गायत्री मन्त्र
ॐ भूर्भुव स्वः। तत् सवितुर्वरेण्यं। भर्गो देवस्य धीमहि। धियो यो नः प्रचोदयात् ॥ हिन्दी में भावार्थ उस प्राणस्वरूप, दुःखनाशक, सुखस्वरूप, श्रेष्ठ, तेजस्वी, पापनाशक, देवस्वरूप परमात्मा को हम अन्तःकरण में धारण करें। वह परमात्मा हमारी बुद्धि को सन्मार ...
कृषि विकास बैंक लिमिटेड
कृषि विकासमे बेसीसँ बेसी गतिशीलता लावि सर्वसाधारण जनताक आर्थिक हित आ सुविधा कायम कैर आ कृषिक्षेत्रमे सुलभ आ सरल पद्धति अपना के पूँजी तथा ऋण उपलब्ध करेनाई कृषि विकास बैंकक स्थापनाक प्रमुख उद्देश्य छी। ई उद्देश्य परिपूर्ति करै के लेल कृषि विकास बैं ...
पोखराथोक, अर्घाखाँची
पोखराथोक, अर्घाखाँची नेपालक लुम्बिनी अञ्चलक अर्घाखाँची जिलाक एकटा गाउँ विकास समिति छी। नेपालक सभसँ पुरान विद्यालयसभमे सँ हरिहर संस्कृत विद्यालय याह गाविसमे अछि।
बालकुमारी
नेपालक वि.सं. २०६८ क जनगणना अनुसार बालकुमारीक जनसङ्ख्या २,४८६ अछि । जाहिमे ४९६ घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या १,२३० आ महिलाक सङ्ख्या १,२५६ रहल अछि ।
रालुकादेवी
नेपालक वि.सं. २०६८ क जनगणना अनुसार रालुकादेवीक जनसङ्ख्या ४,५६३ अछि । जाहिमे ९१६ घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या २,२९९ आ महिलाक सङ्ख्या २,२६४ रहल अछि ।
खरानिटार
नेपालक वि.सं. २०६८ क जनगणना अनुसार खरानिटारक जनसङ्ख्या १,६०९ अछि । जाहिमे ३७५ घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या ७७९ आ महिलाक सङ्ख्या ८३० रहल अछि ।
नर्जामण्डप
नेपालक वि.सं. २०६८ क जनगणना अनुसार नर्जामण्डपक जनसङ्ख्या ५,३३५ अछि । जाहिमे १,०१२ घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या २,६५६ आ महिलाक सङ्ख्या २,६७९ रहल अछि ।
सुन्दरादेवी
नेपालक वि.सं. २०६८ क जनगणना अनुसार सुन्दरादेवीक जनसङ्ख्या २,४११ अछि । जाहिमे ५११ घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या १,२०७ आ महिलाक सङ्ख्या १,२०४ रहल अछि ।
भद्रटार
नेपालक वि.सं. २०६८ क जनगणना अनुसार भद्रटारक जनसङ्ख्या ३,२३८ अछि । जाहिमे ७०५ घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या १,५६९ आ महिलाक सङ्ख्या १,६६९ रहल अछि ।
फिकुरी
नेपालक वि.सं. २०६८ क जनगणना अनुसार फिकुरीक जनसङ्ख्या २,८७३ अछि । जाहिमे ६३६ घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या १,३७१ आ महिलाक सङ्ख्या १,५०२ रहल अछि ।
सिक्रे
नेपालक वि.सं. २०६८ क जनगणना अनुसार सिक्रेक जनसङ्ख्या १,५८२ अछि । जाहिमे ३७० घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या ७०५ आ महिलाक सङ्ख्या ८७७ रहल अछि ।
थप्रेक
नेपालक वि.सं. २०६८ क जनगणना अनुसार थप्रेकक जनसङ्ख्या ३,९४२ अछि । जाहिमे ७६० घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या १,९०२ आ महिलाक सङ्ख्या २,०४० रहल अछि ।
उर्लेनी
नेपालक वि.सं. २०६८ क जनगणना अनुसार उर्लेनीक जनसङ्ख्या ४,०१४ अछि । जाहिमे ७६८ घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या २,०३६ आ महिलाक सङ्ख्या १,९७८ रहल अछि ।
कम्हरिया
नेपालक वि.सं. २०६८ क जनगणना अनुसार कम्हरियाक जनसङ्ख्या १९,१५७ अछि । जाहिमे २,७७९ घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या ९,६२३ आ महिलाक सङ्ख्या ९,५३४ रहल अछि ।
समुन्द्रटार
नेपालक वि.सं. २०६८ क जनगणना अनुसार समुन्द्रटारक जनसङ्ख्या १,९९७ अछि । जाहिमे ४५० घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या ९२६ आ महिलाक सङ्ख्या १,०७१ रहल अछि ।
धकधइ
नेपालक वि.सं. २०६८ क जनगणना अनुसार धकधइक जनसङ्ख्या ६९६५ अछि । जाहिमे ११०४ घरमूली अछि । ई स्थानक सन् २०११ क नेपालक जनगणना अनुसार पुरुषक सङ्ख्या ३४७८ आ महिलाक सङ्ख्या ३४८७ रहल अछि ।
कविलास
नेपालक वि.सं. २०६८ क जनगणना अनुसार कविलासक जनसङ्ख्या ४,०63 अछि । जाहिमे ८६३ घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या २,००२ आ महिलाक सङ्ख्या २,०६१ रहल अछि ।
पश्चिम अमुवा
नेपालक वि.सं. २०६८ क जनगणना अनुसार पश्चिम अमुवाक जनसङ्ख्या ११२३१ अछि । जाहिमे २१९२ घरमूली अछि । ई स्थानक सन् २०११ क नेपालक जनगणना अनुसार पुरुषक सङ्ख्या ५२९६ आ महिलाक सङ्ख्या ५९३५ रहल अछि ।
बोदवार
नेपालक वि.सं. २०६८ क जनगणना अनुसार बोदवारक जनसङ्ख्या ८४६० अछि । जाहिमे १२७७ घरमूली अछि । ई स्थानक सन् २०११ क नेपालक जनगणना अनुसार पुरुषक सङ्ख्या ४२७६ आ महिलाक सङ्ख्या ४१८४ रहल अछि ।
सामरी
नेपालक वि.सं. २०६८ क जनगणना अनुसार सामरीक जनसङ्ख्या ५,४०३ अछि । जाहिमे १,२०७ घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या २,४०८ आ महिलाक सङ्ख्या २,८९६ रहल अछि ।
पजरकट्टी
नेपालक वि.सं. २०६८ क जनगणना अनुसार पजरकट्टीक जनसङ्ख्या ५०८१ अछि । जाहिमे ७७६ घरमूली अछि । ई स्थानक सन् २०११ क नेपालक जनगणना अनुसार पुरुषक सङ्ख्या २५५२ आ महिलाक सङ्ख्या २५२९ रहल अछि ।
भाल्चे
नेपालक वि.सं. २०६८ क जनगणना अनुसार भाल्चेक जनसङ्ख्या ३,४८८ अछि । जाहिमे ७५४ घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या १,६२५ आ महिलाक सङ्ख्या १,८६३ रहल अछि ।
तलाखु
नेपालक वि.सं. २०६८ क जनगणना अनुसार तलाखुक जनसङ्ख्या २,९७६ अछि । जाहिमे ७६८ घरमूली अछि । ई स्थानक सन् २०११ मे भेल नेपालक जनगणना अनुसार पुरुषक सङ्ख्या १,४०२ आ महिलाक सङ्ख्या १,५७४ रहल अछि ।


text:
नवदिल्ली : दिल्ली आ लगीचक क्षेत्रक प्रेक्षक लोकनिकें समय समय पर नाटकक खोराक परसबा लए तत्पर मैथिली रंग मंचक नामी संस्था “मैलोरंग” द्वारा १५ दिसम्बर २०१४ (सोमदिन) मैथिली नाटक “चान-चकोर” केर सफलतापूर्वक मंचन कएल गेल. कार्यक्रमक पहिल सत्रमे मैलोरंग द्वारा दू गोट सम्मान ज्योतिरीश्वर सम्मान आ रंगकर्मी श्रीकांत मंडल पुरस्कार जेकि प्रतिवर्ष रंगकर्मक क्षेत्रमे हुनक अद्भुत प्रतिभा लेल देल जाइत रहल अछि केर आयोजन छल जेकि प्रायोजित छल मिथिलानी आ समाजसेवी डा. ममता ठाकुर द्वारा. ज्योतिरीश्वर सम्मान हेतु चयनित छला पटना रेडियो स्टेशन स’ प्रसारित होमय बला “चौपाल” नामक नियमित कार्यक्रमक प्रस्तोता आ वरिष्ठ अभिनेता छत्रानन्द सिंह झा उर्फ बटुकभाइ आ रंगकर्मी श्रीकांत मंडल पुरस्कार हेतु युवा अभिनेता आशुतोष अभिज्ञ जेकि पटना स्थित “भंगिमा”क माध्यम स’ समूचा देशमे बेस नाओं क’ रहल छथि. सम्मान समारोहक पश्चात मैलोरंगक ऑफिशियल वेबसाइट “मैलोरंग डॉट कॉम” आ प्रसिद्ध नाटककार आ मैलोरंग संस्थाक अध्यक्ष महेन्द्र मलंगियाक नाम स’ प्रकाशित पुस्तक “महेन्द्र मलंगिया : जीवन एवं सृजन” केर विमोचन सेहो कएल गेल.
कार्यक्रमक दोसर सत्रमे प्रारम्भ भेल महीनो पूर्व नियारल आ अभ्यासल नाटक “चान-चकोर”. ज्ञात होए कि चान-चकोर आंग्ल भाखाक सुप्रसिद्ध नाटककार विलियम शेक्सपीयर रचित जगजियार ऐतिहासिक नाटक “रोमियो-जूलियट” केर मैथिली अनुवाद आ परिकल्पना अछि जेकि स्वयं मैलोरंग केर निदेशक प्रकाश झा केने छथि. मूल रचनामे “रोमियो-जूलियट” प्रेमक एकटा एहेन उपमा अछि जे ऊँच-नीच, जाति-पाति आ गरीब-धनिक सन रुढ़िवादी बन्हन के मिथ्या साबित करैमे सफल रहल अछि. प्रेमक एहि मूल कथाकें आधार पर कत्तेको सिनेमा आ नाटक रचल गेल. रामेन्द्र (रोमियो) एकटा नीच जातिक युवा जकरा एकटा उच्च खानदानक बेटी जूली (जूलियट) स’ प्रेम भ’ जाइत छैक आ एम्हर जूलीक विवाह वास्ते सुयोग्य वरकें क्रममे राजकुमार प्रताप केर चयन कैल जाइछ मुदा विधिनाकें लिखल एहेन जे रामेन्द्र आ जूलीकें प्रेम शनैः शनैः दुन्नू दिस एतेक प्रभावी होमय लागल जे गुप्त रूप स’ गामक एक मंदिरमे भगवान आ पंडितकें साक्षी मानि एक-दोसराकें संग जीयब-मरब के गाँठ बान्हि परिणय सूत्रमे बन्हि जाइत अछि मुदा खिस्सा एत्तहि समाप्त नैं होइ छै . ओकरा दुन्नूकें एहि प्रेमक मध्य जाति-पाति एहेन बाधा भ’ जाइत छैक जे रामेन्द्रकें अपन बालसखा मानेन्द्रक हत्या स’ जेकि जूली केर मसिऔत भाए राजा बाबूक हाथ स’ आ तत्पश्चात राजा बाबूक हत्या रामेन्द्रक हाथ स’ मने दू टा हत्याक संग चुकब’ परैत छैक. हत्याक सजा रामेन्द्रकें जिला-जयवार स’ निर्वासित करबाक आदेशक संग होइछ जेकि रामेन्द्र आ जूली दुन्नू गोटे वास्ते असह्य छल आ एक-एक दिन एक-दोसरा बिन काटब मोस्किल. जूलीकें अन्न-पानि त्यागबाक कारणें कमजोर हएब मृत्यु समान छल आ तहिना रामेन्द्रक वास्ते जूलीक संग नैं हएब मृत्यु समान. समसान घाटमे अचेत परल जूलीकें मृत मानि रामेन्द्र बिख खाए अपन प्राण द’ दैछ मुदा चेतना अबैत जूली अपन रामेन्द्रक मृत शरीर देखि अपनें हाथे धरगर चक्कू स’ अपन हत्या क’ लैत अछि आ एहि तरहें ई अमर प्रेम इतिहासमे अंकित भेल आ होइत आबि रहल अछि.
अंगरेजिया संस्कृतिकें रूढ़िवादी परम्परा पर कुठारघात क’ शेक्सपीयर जाहि विषय-वस्तुकें समेटने छथि ताहि विषय-वस्तुकें मिथिलाक संस्कृतिमे तदनुसार सन्हिया क’ ओकरा आधुनिक रूपमे प्रस्तुत करब बड्ड बेसी साहसक संग सृजनकारी विषय अछि.निश्चितरूपे एहि प्रयोगमे युवा रंग निर्देशक प्रकाश झा सफल रहलाह अछि आ एहि सफल यात्रामे हुनक संग डेगमे-डेग मिलाक’ चलनिहार रंगकर्मी लोकनिक योगदानकें कथमपि बिसरल नैं जा सकैछ यथा : मुकेश झा (चान/रामेन्द्र/रोमियो) ,अनिल मिश्रा (जूलीक पिता),सत्या मिश्रा (चकोर/जूली/जूलियट),प्रवीण कश्यप (पंडितजी),संतोष कुमार (राजा बाबू/मसिऔत भाए),अमरजीत राय (रामेन्द्रक बालसखा/बालेन्द्र), अमित कुमार (रामेन्द्रक बालसखा/मानेन्द्र),मनोज पाण्डे (राजकुमार प्रताप),रमण कुमार (जग्गा),ज्योति झा (ककना वाली दाई),नीरा झा (जूलियटकें माए),राजीव रंजन झा (पार्श्व स्वर),राजीव मिश्रा (पार्श्व ध्वनि),अजीत मलंगिया (तबला वादन), अखिलेश कुमार (की-बोर्ड),दीपक ठाकुर (पार्श्व संगीत), गोविन्द जी (प्रकाश परिकल्पना) आदिकें योगदान उल्लेखनीय सह प्रशंसनीय रहल.
कार्यक्रमक दोसर सत्रमे प्रारम्भ भेल महीनो पूर्व नियारल आ अभ्यासल नाटक “चान-चकोर”. ज्ञात होए कि चान-चकोर आंग्ल भाखाक सुप्रसिद्ध नाटककार विलियम शेक्सपीयर रचित जगजियार ऐतिहासिक नाटक “रोमियो-जूलियट” केर मैथिली अनुवाद आ परिकल्पना अछि जेकि स्वयं मैलोरंग केर निदेशक प्रकाश झा केने छथि. मूल रचनामे “रोमियो-जूलियट” प्रेमक एकटा एहेन उपमा अछि जे ऊँच-नीच, जाति-पाति आ गरीब-धनिक सन रुढ़िवादी बन्हन के मिथ्या साबित करैमे सफल रहल अछि. प्रेमक एहि मूल कथाकें आधार पर कत्तेको सिनेमा आ नाटक रचल गेल. रामेन्द्र (रोमियो) एकटा नीच जातिक युवा जकरा एकटा उच्च खानदानक बेटी जूली (जूलियट) स’ प्रेम भ’ जाइत छैक आ एम्हर जूलीक विवाह वास्ते सुयोग्य वरकें क्रममे राजकुमार प्रताप केर चयन कैल जाइछ मुदा विधिनाकें लिखल एहेन जे रामेन्द्र आ जूलीकें प्रेम शनैः शनैः दुन्नू दिस एतेक प्रभावी होमय लागल जे गुप्त रूप स’ गामक एक मंदिरमे भगवान आ पंडितकें साक्षी मानि एक-दोसराकें संग जीयब-मरब के गाँठ बान्हि परिणय सूत्रमे बन्हि जाइत अछि मुदा खिस्सा एत्तहि समाप्त नैं होइ छै . ओकरा दुन्नूकें एहि प्रेमक मध्य जाति-पाति एहेन बाधा भ’ जाइत छैक जे रामेन्द्रकें अपन बालसखा मानेन्द्रक हत्या स’ जेकि जूली केर मसिऔत भाए राजा बाबूक हाथ स’ आ तत्पश्चात राजा बाबूक हत्या रामेन्द्रक हाथ स’ मने दू टा हत्याक संग चुकब’ परैत छैक. हत्याक सजा रामेन्द्रकें जिला-जयवार स’ निर्वासित करबाक आदेशक संग होइछ जेकि रामेन्द्र आ जूली दुन्नू गोटे वास्ते असह्य छल आ एक-एक दिन एक-दोसरा बिन काटब मोस्किल. जूलीकें अन्न-पानि त्यागबाक कारणें कमजोर हएब मृत्यु समान छल आ तहिना रामेन्द्रक वास्ते जूलीक संग नैं हएब मृत्यु समान. समसान घाटमे अचेत परल जूलीकें मृत मानि रामेन्द्र बिख खाए अपन प्राण द’ दैछ मुदा चेतना अबैत जूली अपन रामेन्द्रक मृत शरीर देखि अपनें हाथे धरगर चक्कू स’ अपन हत्या क’ लैत अछि आ एहि तरहें ई अमर प्रेम इतिहासमे अंकित भेल आ होइत आबि रहल अछि.
अंगरेजिया संस्कृतिकें रूढ़िवादी परम्परा पर कुठारघात क’ शेक्सपीयर जाहि विषय-वस्तुकें समेटने छथि ताहि विषय-वस्तुकें मिथिलाक संस्कृतिमे तदनुसार सन्हिया क’ ओकरा आधुनिक रूपमे प्रस्तुत करब बड्ड बेसी साहसक संग सृजनकारी विषय अछि.निश्चितरूपे एहि प्रयोगमे युवा रंग निर्देशक प्रकाश झा सफल रहलाह अछि आ एहि सफल यात्रामे हुनक संग डेगमे-डेग मिलाक’ चलनिहार रंगकर्मी लोकनिक योगदानकें कथमपि बिसरल नैं जा सकैछ यथा : मुकेश झा (चान/रामेन्द्र/रोमियो) ,अनिल मिश्रा (जूलीक पिता),सत्या मिश्रा (चकोर/जूली/जूलियट),प्रवीण कश्यप (पंडितजी),संतोष कुमार (राजा बाबू/मसिऔत भाए),अमरजीत राय (रामेन्द्रक बालसखा/बालेन्द्र), अमित कुमार (रामेन्द्रक बालसखा/मानेन्द्र),मनोज पाण्डे (राजकुमार प्रताप),रमण कुमार (जग्गा),ज्योति झा (ककना वाली दाई),नीरा झा (जूलियटकें माए),राजीव रंजन झा (पार्श्व स्वर),राजीव मिश्रा (पार्श्व ध्वनि),अजीत मलंगिया (तबला वादन), अखिलेश कुमार (की-बोर्ड),दीपक ठाकुर (पार्श्व संगीत), गोविन्द जी (प्रकाश परिकल्पना) आदिकें योगदान उल्लेखनीय सह प्रशंसनीय रहल.
रिपोर्ट/फोटो : मनीष झा 'बौआभाइ'


text:
> भेल 'दाग' ओ 'परिषद् वार्ता' केर विमोचन
कलकत्ता. मिथिला सांस्कृतिक परिषद् कोलकाता रविदिन ७ अक्टूबर २०१२ कें संगोष्ठी केर आयोजन स्थानीय दिगंबर जैन भवन मे कयलक. एहि अवसर पर रामपद चौधरी लिखित बांग्ला पोथीक मैथिली अनुवाद 'दाग' केर विमोचन कयल गेल. पोथीक मैथिली अनुवाद सूर्यदेव झा 'मयंक' केलनि अछि. एकर संगहि पोथीक स्मारिका 'परिषद् वार्ता' केर विमोचन भेल. विमोचन कार्यक्रम केर बाद भेल कवि गोष्ठी बेस मजगर रहल.
विनोद कुमार झा द्वारा उद्घाटित भेल एहि कार्यक्रमक अध्यक्षता वरिष्ठ साहित्यकार ओ मिथिला दर्शन केर सम्पादक रामलोचन ठाकुर केलनि. मुख्य अतिथिक रूप मे शिक्षाविद विद्यानंद झा, समाजसेवी जुगल किशोर झा ओ के. के. झा उपस्थित छलाह. अभिभाषण केर क्रम मे बहुत ज्ञानवर्धक ओ प्रेरक बात सोझां आयल. साहित्यिक अनुष्ठान मे जतय एक-आध बेर राजनीतिक बात उठल, त' संगहि किछु सहमति-असहमतिक बात सेहो देखल गेल. एहि अवसर पर मैथिल सेवी किशोरीकांत मिश्र केर उपस्थिति सभ सं बेसी उत्साहवर्द्धक रहल.
पोथी विमोचानक उपरांत दोसर सत्र मे काव्यगोष्ठी आयोजित भेल. राम लोचन ठाकुर केर अध्यक्षता मे आयोजित काव्य गोष्ठी मे हुनका सहित लक्ष्मण झा 'सागर', सूर्यदेव झा 'मयंक', पवन कुमार मिश्र, मिथिलेश कुमार झा, अनमोल झा, कामेश्वर झा 'कमल', अमरनाथ झा 'भारती', आशीष अनचिन्हार, रोहित कुमार मिश्र, रूपेश त्योंथ, अजय तिरहुतिया, आमोद झा रचना पढलनि. काव्य गोष्ठी मे जतय कविता लोक कें पसिन आयल ओतहि चन्दन कुमार झा ओ आशीष अनचिन्हार गजल सं अपन विशेष उपस्थिति दर्ज करओलनि. सूर्यदेव झा 'मयंक' ओ आमोद झा कविता गाबि क' सस्वर सुनओलनि जे बेस नीक रहल. गजल प्रस्तुति मे चन्दन कुमार झा एक बेर फेर कोलकाता केर मैथिली प्रेमीक प्रशंसा पओलनि. कविगोष्ठीक समापनक उपरांत चंदन कुमार झाकेँ परिषद द्वारा प्रकाशित एवं कार्यक्रमक अध्यक्ष रामलोचन ठाकुर द्वारा हस्ताक्षरित छह गोट पोथी- मणिपद्मक कथा संग्रह "साहित्यकारक दिन", उपन्यास "लोरिक विजय", किशोरी कांत मिश्र द्वारा संकलित एवं संपादित "चयनिका", अनमोल झाक "टेकनोलजी", यात्री रचित "बलचनमा" एवं सूर्यदेव झा "मयंक" द्वारा अनुदित "दाग" एवं पुष्पगुच्छ, हुनकर गजलक भाषा, कथ्य आ' प्रस्तुतिक शैलीकेँ सराहना करैत, प्रोत्साहन स्वरूप देल गेल. कार्यक्रमक सञ्चालन मिथिलेश कुमार झा कयलनि. एहि अवसर पर परिषदक कोषाध्यक्ष देवीशंकर मिश्र बेस सक्रिय देखल गेलाह.
विनोद कुमार झा द्वारा उद्घाटित भेल एहि कार्यक्रमक अध्यक्षता वरिष्ठ साहित्यकार ओ मिथिला दर्शन केर सम्पादक रामलोचन ठाकुर केलनि. मुख्य अतिथिक रूप मे शिक्षाविद विद्यानंद झा, समाजसेवी जुगल किशोर झा ओ के. के. झा उपस्थित छलाह. अभिभाषण केर क्रम मे बहुत ज्ञानवर्धक ओ प्रेरक बात सोझां आयल. साहित्यिक अनुष्ठान मे जतय एक-आध बेर राजनीतिक बात उठल, त' संगहि किछु सहमति-असहमतिक बात सेहो देखल गेल. एहि अवसर पर मैथिल सेवी किशोरीकांत मिश्र केर उपस्थिति सभ सं बेसी उत्साहवर्द्धक रहल.
पोथी विमोचानक उपरांत दोसर सत्र मे काव्यगोष्ठी आयोजित भेल. राम लोचन ठाकुर केर अध्यक्षता मे आयोजित काव्य गोष्ठी मे हुनका सहित लक्ष्मण झा 'सागर', सूर्यदेव झा 'मयंक', पवन कुमार मिश्र, मिथिलेश कुमार झा, अनमोल झा, कामेश्वर झा 'कमल', अमरनाथ झा 'भारती', आशीष अनचिन्हार, रोहित कुमार मिश्र, रूपेश त्योंथ, अजय तिरहुतिया, आमोद झा रचना पढलनि. काव्य गोष्ठी मे जतय कविता लोक कें पसिन आयल ओतहि चन्दन कुमार झा ओ आशीष अनचिन्हार गजल सं अपन विशेष उपस्थिति दर्ज करओलनि. सूर्यदेव झा 'मयंक' ओ आमोद झा कविता गाबि क' सस्वर सुनओलनि जे बेस नीक रहल. गजल प्रस्तुति मे चन्दन कुमार झा एक बेर फेर कोलकाता केर मैथिली प्रेमीक प्रशंसा पओलनि. कविगोष्ठीक समापनक उपरांत चंदन कुमार झाकेँ परिषद द्वारा प्रकाशित एवं कार्यक्रमक अध्यक्ष रामलोचन ठाकुर द्वारा हस्ताक्षरित छह गोट पोथी- मणिपद्मक कथा संग्रह "साहित्यकारक दिन", उपन्यास "लोरिक विजय", किशोरी कांत मिश्र द्वारा संकलित एवं संपादित "चयनिका", अनमोल झाक "टेकनोलजी", यात्री रचित "बलचनमा" एवं सूर्यदेव झा "मयंक" द्वारा अनुदित "दाग" एवं पुष्पगुच्छ, हुनकर गजलक भाषा, कथ्य आ' प्रस्तुतिक शैलीकेँ सराहना करैत, प्रोत्साहन स्वरूप देल गेल. कार्यक्रमक सञ्चालन मिथिलेश कुमार झा कयलनि. एहि अवसर पर परिषदक कोषाध्यक्ष देवीशंकर मिश्र बेस सक्रिय देखल गेलाह.
(Report: मिथिमीडिया ब्यूरो)


text:
बिहार सं दिल्ली आओर दिल्ली सं सूरत. दिल्ली सं सूरत अएलाह हफ्ता भर भ चुकल अछि. एतेक दिन सं सभक मुंह सं गुजरात के बारे मे सुनैत रहय छलहुं. मुदा अखन धरि गुजरात आबय के मौका नहि मिलल छल. तै द्वारे एहि बेर जेनाहि गुजरात सं एकटा ऑफर आएल हम ओकरा स्वीकार करय मे देर नहि लगैलहुं.
मने-मोन कहलौं जे एहि बेर गुजरात घुमि कs आबय के चाही. किएक तं बूढ़ सभ कहि गेल छथिन्ह कि जतेक बाहर घूमब-फिरब ओतेक अनुभव हेत...ओतेक दिमाग खुलत. ओनाहुं पटना...
दिल्ली... रांची और लखनऊ के अलावा दोसर दिस गेलाह नहि पार लागल अछि. मुदा एहि बेर हम कहलौं कि नई देश भ्रमण जरूर करबाक चाही. ओनाहुं अखन बेरोजगार छलहुं.
विदा भेलहुं सूरत के लेल. ट्रेन जखने गुजरातक सीमा मे प्रवेश करलक तखने लागल कि किछु बदलाव भेल अछि. किएक तं अपना सभ के तरफ स्टेशन सभ कतेक गंदा रहैत अछि... ई कोनो कहय के बात नहि अछि. मुदा एतुका स्टेशन सभ अतेक साफ सुथरा जे मोन होएत कि एतहिं सुति रही.
रास्ता मे गोधरा सेहो आएल छल. गोधरा पहुंचला पर 2002 याद आबि गेल. बाद बाकी हमर ट्रेन राति के साढ़े दस बजे सूरत पहुंचल. राति मे सूरत स्टेशन पर संगी सभ आबि गेल छल. खेनाय नहि खएने छलहुं. ओनाहों गुजरातक खेनाय के बारे में बडड् सुनले छलहुं. मोन मे तं गुजराती खाना के स्वाद अबैत रहे. संगी सभ सेहो इहे गप कहला कि चलु गुजरात मे शुरूआत एतुका खेनाय सं कएल जाए.
हमहुं तपाक सं हं कहि देलहुं. देरी नई करवाक चाही. चौबीस घंटा सं ट्रेन में बैसल-बैसल मोन सेहो बैचेन भs गेल छल. गुजराती थाली लगाएल गेल. सभसं पहिले एक चम्मच छोला मुंह मे देलउं. मोन भेल कि तुरंत फेंक दी. मुदा अन्न रहय...कि करतौं. छोला जे रहय ओ पूरा मीठ्ठ. आई तक हम खाली मसाला वाला तीतगर...चटगर...सुसुआबैय वाला छोला खेएने छलौं. ई त हमरा लेल एकदम सं नया स्वादक अनुभव रहय.
गुजरात मे लोक खाना सभ मे मिरचाई के जगह चीनी आओर गुड़ मिलाबए छथिन्ह. मुदा आब हफ्ता भर मे हमरो आदत भ गेल अछि. त एहन रहल हमर गुजरातक पहिल दिन. गुजरात के बारे में आउरो बड़ गप अछि जेना-जेना काज सं फुरसत भेटत तेना-तेना लिखब.


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
शुक्रवार, 30 नवंबर 2012
गजल
विदेह मैथिली लघुकथा
सोमवार, 26 नवंबर 2012
गजल
मधुर बाजि खन-खन पएरक पजनियाँ
हमर मोन रहि रहि कए डोलबैए
छ्लकए हबामे अहाँकेँ खुजल लट
कतेको तँ दाँतेसँ आङुर कटैए
ससरि जे जए जखन आँचर अहाँकेँ
रुबाइ
शुक्रवार, 23 नवंबर 2012
विदेह मैथिली पद्य
गुरुवार, 22 नवंबर 2012
दुर्गाक अर्थ
शक्तिक अवतारिणी, पापी सभहक़ संहारिणी, महाविद्या, महामाया, महामेधा, महामायास्वरूप, कालरात्रि, महारात्रि, मोहरात्रि, अम्बे, अम्बिका जगतमाता अधिष्ठात्री माँ भगवती तीनु लोकक माता माँ भगवती सम्पूर्ण संसार के रचयिता आ पापीक संहारक छथि | माँ भगवती सम्पूर्ण संसारकें स्फूर्ति प्रदान करैत छथि आ सम्पूर्ण संसार ओहि सँ उत्पन्न भए ओहिमे पुनः प्रवेश कए जाइत छैक |
या देवी सर्वभूतेषु माँ गौरी रूपेणसंस्थिता,
नमस्तस्यै नमस्तस्यै नमस्तस्यै नमो नमः
संस्कृत में दुर्गाक अर्थ होइत छैक --- वो जे कि बुझैसँ अथवा ओतय जाहि ठाम पंहुचय में असंभव होय | माँ भगवती शक्तिक अवतारिणी के संगे-संगे नारी शक्तिक के पर्याय सेहो मानल जाइत रहलखिन अछि | वस्तुतः माँ भगवतीक कृपामयी आओर वरदायिनी महिमा सदिखनसँ, कहल जाय अनादिकालसँ एक टा रहस्ये रहल अछि | एहि कारणसँ हिनका कतेक रास नामसँ जानल जाइत छन्हि-- हिनका काली, तारा पार्वती, अम्बिका, छिन्नमस्ता, षोडशी, भुवनेश्वरी, त्रिपुरभैरवी, कमला आदि विभिन्न आस्थाक नाम छैन्हि | माँ दुर्गाक अवतार के कतेक कथा प्रचलित अछि मुदा शिवपूराणक एक कथाकें अनुसारे एहन मानल जाइत छैक प्राचीन समयमे एक दुर्गम नामक असुर बड्ड शक्तिशाली छल जेकरा ब्रह्माक अजेय वरदान प्राप्त छलैक | कथा अनुसारे दुर्गमासुर आ माँ भगवती के बीच भयंकर युद्ध भेल | एहि युद्धमे माँ भगवतींक देहसँ काली, तारा, भुवनेश्वरी आदि दशो महाविद्या प्रगट भेलखिन आ एहिसभ महाविद्याक पराक्रमसँ दुर्गमासुर के वध भेल | आ ओहि समयसँ माँ भगवतीके दुर्गा के रूप में जानय जा लागल |`कथा तs ओना आर छय जेकर चर्चा बाद में कायल जैतक |
गजल
सोमवार, 19 नवंबर 2012
घोटालाबला पाइ (हास्य कविता)
गुरुवार, 15 नवंबर 2012
गजल
जिलेबी ओतए छानैत तोहर भेटतौ बाबी
पढ़ैकेँ छुटल झंझट भेल इसकूलक शुरू छुट्टी
दसो दिन राति मेला घुमि कए नव वस्तु सभ पाबी
करीया बनरिया कुदि कुदि कए ढोलक बजाबै छै
चलै चल ओकरा संगे हमहुँ नेन्ना कनी गाबी
बनल मेनजन अछि बकड़ी पबति बैसल अचारे छै
बरद सन बौक दिनभरि चूप्प रहए पहिरने जाबी
बुझलकौ आब तोरो होसयारी 'मनु' तँ बुढ़िया गै
लगोने ध्यान वक कतएसँ सम्पति नीकगर दाबी
(बहरे हजज, 1222 चारि-चारि बेर सभ पांतिमे)
शनिवार, 10 नवंबर 2012
गजल
तेल बिनु जेना निशठ टेमी धएने
बिनु पिया जीवन बितत कोना अएने
बरख बरखसँ हम तुसारी पूजने छी
बुझब की सुख साँझ पाबनि बिनु कएने
छै धिया सुख की बुझब कोना धिया बिनु
भ्रूण हत्यारा बुझत की बिनु पएने
मोल जीवनमे हमर बाबूक की अछि
मोन बुझलक छन्नमे हुनका गएने
रंग बदलति देखलौं सभकेँ हँसीमे
देखि 'मनु' दुनियाँक रहलौं मुँह बएने
(बहरे रमल, २१२२-२१२२-२१२२)
जगदानन्द झा 'मनु'
बुधवार, 7 नवंबर 2012
गजल @ ओम प्रकाश
करेजक बात नै कहियो बनल एतय
कियो सुनलक कहाँ मोनक कहल एतय
सुखायल गाछकेँ पटबैसँ की हेतै
फरत कोना जखन गाछे जरल एतय
हँसी कीनैत रहलौं सदिखने ऐठाँ
लए छी हम नुका आत्मा मरल एतय
लिखलकै भाग्य बिधि सबहक अलग कलमसँ
कपारक गप कियो नै पढि सकल एतय
गडै पर शूल "ओम"क आह नै निकलै
भऽ गेलौं सुन्न काँटे टा गडल एतय
बहरे-हजज
मफाईलुन (ह्रस्व-दीर्घ-दीर्घ-दीर्घ) - ३ बेर प्रत्येक पाँतिमे
गीत
अपना सन सुरतिया भऊजी हमरो लेल तकियौं नै
चान सनक नहिं चाही हमरा , चाही अहीं सन गोर यै
सुगा सनके नहिं चाही , लाल अहीं सन ठोर यै
अहाँ गाम होय जौं भऊजी बात बढ़बियो नै
अपना सन सुरतिया भऊजी हमरो लेल तकियौं नै
गाल पर तिलवा बेषक नहिं होय , होय अहीं सन दिल यै
अहाँ जौं कनिको ध्यान देबय त हेतै नहिं मुष्किल यै
छोट दियर मनक आषा अहाँ पूरबियो नै
अपना सन सुरतिया भऊजी हमरो लेल तकियौं नै
जिनगी भरि हम पैरि दबायब , रहब अहसानमन्द यै
अपने सन दियादिनी भऊजी करयौ नहिं पसन्द यै
एहि लगन में आशिक के भऊजी बिआह करबियौ नै
अपना सन सुरतिया भऊजी हमरो लेल तकियौं नै
भईया क त अहाँ जगेलिये हमरो भाग्य जगबियो नै
अपना सन सुरतिया भऊजी हमरो लेल तकियौं नै
आशिक ’राज’
मंगलवार, 6 नवंबर 2012
समन्वय २-४ नवम्बर २०१२ इण्डिया हैबीटेट सेन्टर भारतीय भाषा महोत्सव SAMANVAY 2-4 November 2012 IHC INDIAN LANGUAGES' FESTIVAL/ २ नवम्बरकेँ प्रारम्भ भेल -ज्योतिरीश्वर पूर्व विद्यापतिक जीवनपर आधारित "उगना रे" पर कथक नृत्यांगना शोभना नारायणक नृत्य लोककेँ मंत्रमुग्ध केलक/ ३ नवम्बरकेँ मैथिलीमे ब्राह्मणवाद, ज्योतिरीश्वरपूर्व विद्यापति आ मैथिलीमे प्रेमक गीतपर भेल बहस
-२ नवम्बरकेँ प्रारम्भ भेल -ज्योतिरीश्वर पूर्व विद्यापतिक जीवनपर आधारित "उगना रे" पर कथक नृत्यांगना शोभना नारायणक नृत्य लोककेँ मंत्रमुग्ध केलक
- ३ नवम्बरकेँ मैथिलीमे ब्राह्मणवाद, ज्योतिरीश्वरपूर्व विद्यापति आ मैथिलीमे प्रेमक गीतपर भेल बहस -बहसमे भाग लेलनि उदय नारायण सिंह नचिकेता, देवशंकर नवीन, विभा रानी आ गजेन्द्र ठाकुर; आ मोडेरेटर रहथि अरविन्द दास -आकाशवाणी दरभंगा, हिन्दी अखबार सभक दरभंगा संस्करण, सी.आइ.आइ.एल. , साहित्य अकादेमी, नेशनल बुक ट्रस्ट आ अंतिका- मिथिला दर्शन, जखन-तखन, विद्यापतिकेँ पाग पहिरा कऽ विद्यापति पर्व केनिहार चेतना समितिक पत्रिका घर बाहर, झारखण्ड सनेस आदिक मैथिली साहित्यकेँ ब्राह्मणवादी बनेबाक प्रयासक विरुद्ध गएर ब्राह्मणवादी समानान्तर धाराक चर्च गजेन्द्र ठाकुर द्वारा भेल भेल -ज्योतिरीश्वर पूर्व गएर ब्राह्मण विद्यापति आ ज्योतिरीश्वरक पश्चात बला कट्टर संस्कृत-अवहट्ठ बला विद्यापतिक बीच अन्तर गजेन्द्र ठाकुर रेखांकित केलन्हि ऐ सँ पहिने हिनी आ मणुपुरीक कार्यक्रम सेहो भेल
_MAITHILI -LOVE's OWN LANGUAGE03 NOVEMBER 2012
शनिवार, 3 नवंबर 2012
रुबाई
जतय चिटिठयो नहिं जा सकय अछि तेतह चलि गेलीह
कियैक चुप छी अहाँ सभ , कियैक नहिं बाजेति छी
हमरा छोडि़ के हमर प्राण कतह चलि गेलीह
आशिक ’राज’
गजल
विरह के जहर आब पीब रहल छी हम
बिसरला के पछातियो मोन पड़ेति होयत
मोन पारु कि कतेक करीब रहल छी हम
सबकिछु होयतो किछुूओ नहिं अछि हमरा
अहाँ के बाद एतेक गरीब रहल छी हम
कतहु रही खुष रही और हमरा की चाही
साँस चलेति अछि और जीब रहल छी हम
कियो नहिं पतियेते और अहुँ नहिं मानब
कोना एक दोसर के नसीब रहल छी हम
सरल वार्णिक बहर
वर्ण - 17
आशिक ’राज’
गुरुवार, 1 नवंबर 2012
गीत
पोसि पालि के जकरा कएलौं हम जवान
समाज के ई रीत केहेन भ गेल ओ आन
द्विरांगमन गीत
आई सॅ माई बाप भएलौं तोहर सासु ससुर
बेटी जा रहल सासुर बेटी जा रहल सासुर
माई कानय अछि सुगा सुगा बाबु ल माथ पर हाथ गे
भउज कानेति अछि गरदनि पकडि़ के भईया जाइछौ साथ गे
सिसकि सिसकि क धीया कानेति पूछेति कोन कसूर
बेटी जा रहल सासुर बेटी जा रहल सासुर
कियो कानय अछि गुलाब गुलाब कियो पान कियो भईया
सभ मिल पूछत माई सॅ सबदिन बहिना के अनबे कहिया
संगी बहिनपा छूटल सबटा भ रहल अछि सबसॅ दूर
बेटी जा रहल सासुर बेटी जा रहल सासुर
सासुर जा के रखियँ बेटी बाबा माथक पाग गे
ननदि दियादिनी सॅ घुलिमिलि जईयँ आबो नहिं नईहर याद गे
अखंड भगवान राखौ तोहर माथक सिनूर
बेटी जा रहल सासुर बेटी जा रहल सासुर
आई सॅ माई बाप भएलौं तोहर सासु ससुर
बेटी जा रहल सासुर बेटी जा रहल सासुर
नोट - जौं कियो गाबय चाहेति छी त हरेक पाँति दू बेर आ जे पँाति अंडरलाईन अछि ओ आरोह में बाकी अवरोह में गाबी ओना आगाँ अहाँ सबहक इच्छा । धन्यवाद
आशिक ’राज’


text:
रामलीलाक आयोजनक तैयारी पूर्ण भ' गेल छल तहन ई प्रश्न उठल जे रावणक पुतला केना आ कतेक मे ख़रीदल जाए ? ओना रामलीला आयोजनक सचिव रामप्रसाद छल तैं इ भार ओकरे पर द' देल गेल। भरिगर जिम्मेदारी छल। रावण ख़रीदबाक छल। संयोग सँ एकटा सेठ एहि शुभकार्य लेल अपन कारी कमाई मे सँ पांच हजार टाका भक्ति भाव सहित ओकरा द' देलक। मुदा एतबे सँ की होएत ? नीक आयोजन करबाक छलै। चारि गोटा कहलक चन्दा के रसीद बनबा लिअ। जल्दिये टाका भ' जाएत। सैह भेल। चंदाक रसीद छपबा क' छौड़ा सबके द' देल गेल। छौड़ा सब बानर भ' गेल। एकटा रसीद ल' क' रामप्रसाद सेहओ घरे- घर घूम' लागल।
घुमैत - घुमैत एकटा आलीशान बंगलाक सामने ओ रुकल। फाटक खोलि क' कॉल वेळक बटन दबेलक। भीतर स' कियो बहार नहि निकलल। ( आलीशान घर मे रह' बला आदमी ओहुना जल्दी नहि निकलैत अछि ) रामप्रसाद दोहरा क' कॉलवेळ बजेलक - ट्रिंग ट्रिंग ट्रिंग एहि बेर तुरन्त दरबाजा खुजल आ एकटा साँढ़ जकाँ 'सज्जन' दहाड़इते बाजल - की छै ? की चाही ? ( गोया प्रसाद पुछलक - भिखाड़ी छैं ? )
'' हं .... हं , हम रावणक पुतला जडेबाक लेल चन्दा एकत्रित क' रहल छी " रामप्रसाद कने सहमिते बाजल।
" हूँ ........ चन्दा त' द' देबउ मुदा ई कह रावण कतेक साल स' जड़बैत छैं ?
" सब साल जड़बै छियै। '' रामप्रसाद जोरदैत बाजल।
" जखन सब साल जड़बै छैं त' आखिर रावण मरै कियाक नहि छौ ? सब साल कियाक जीब जाई छौ ? कहियो सोचलहिन ? "
" ई त' हम नहि सोचलहुँ। " रामप्रसाद एहि प्रश्न कने प्रभावित भ' गेल।
“त' आखिर कहिया सोचबै ? एह कारण छौ जे रावण कहियो मरिते नहि छौ। . . . . . . ठीक छै रसीद काटि दे।"
" ठीक छै , की नाम लिखु ? "
" लिख - - - रावण। "
" रावण ? ? ? " रामप्रसाद कने बौखलायल ।
" हँ, हमर नाम रावण अछि। की सोचैं छैं की राम राम हमरा मारि देने छल ? नहि, यहां नहि छै। दरअसलमे रामक तीर हमर ढ़ोढ़ी पर जरूर लागल छल। लेकिन हम वास्तव मे मरल नहि रहि। केवल हमर शरीर मरल छल, आत्मा नहि। गीता तू पढ़ने छैं ? हमर आत्मा कहियो नहि मरि सकैत अछि। "
"त' कि आहाँ सच्चे मे रावण छी ? हमरा विश्वास नहि होइत अछि।" रामप्रसाद भौंचक होइत बाजल।
" हँ ! त' कि तोरा आश्चर्य होइत छौ ? हेबाको चाही। मुदा सत्यके नकारल नहि जा सकैत छैक।
जहिया तक संसारक कोनो कोण मे अत्याचार, साम्राज्यवाद, हिंसा आ अपहरण आ की प्रद्युमन एहन ( जे गुड़गांवक रेयान इंटरनेशन स्कूल मे भेल ) जघन्य अपराध होइत रहत तहिया तक रावण जीविते रहत। " तथाकथित रावण बाजल। ": से त' छै , मुदा - - - - ।" रामप्रसाद माथ पर स' पसीना पोछैत बाजल। " मुदा की ? रे मुर्ख ! राम त" एखनो जीविते छै। ओहो हमरे जकाँ अमर छै। ओकर नीक आ हमर अधलाहक मध्य द्वन्द त' सदैव चलैत रहत। हम जनैत छी, ने नीकक अंत हेतै आ ने अधलाहक। एहि तरहेँ तोरो चन्दा के खेल चलिते रहतौ। अच्छा आब रसीद काट। "
" अच्छा जे से कतेक लिखू ? " रामप्रसाद डेराइते बाजल। लिख, पाँच हजार। की, ठीक छौ ने ? हमर भाय धन कुबेर अछि। लाखो रुपया विदेश सँ भेजैत अछि। हमरा रुपयाक की कमी ? एकटा सोनाक लंका जड़ि गेल त' की भ' गेलै ? जयवर्धनक लंका मे एखन तक अत्याचार चलिते छै ? ई ले पाँच हजारक चेक। " रावण चेक काटि रामप्रसाद के द' देलक आ दहाड़ईत बाजल --- " चल आब भाग एतय स'।"
रामप्रसाद डेराइते बंगला सँ बाहर भागल। बाहर देखैत अछि एकटा कार ठाढ़ छै आ दू टा खूंखार गुण्डा एकटा असहाय लड़कीके खिंचैत रावणक आलिशान बंगला दिस ल' ;जा रहल छै। रामप्रसाद घबरा गेल। ओ पाँच हजार रुपयाक चेक फेर सँ जेबी स' निकालि देखलक आ सोच' लागल कि ई सच्चे रावण छल की ओकर प्रतिरूप छल ? ओकरा किछ समझ मे नहि आएल। ओ ओत' स' लंक लागि भागल ओहि मे ओकरा अपन भलाई बुझना गेलैक।
रामलीला आयोजनक अध्यक्षके जखन एहि बातक पता चलल कि रामप्रसाद लग दसहजार रुपया इकट्ठा भ' गेल त' ओ दौड़ल - दौड़ल रामप्रसाद लग गेल आ कहलक ----- " रे भाई रामप्रसाद, सुनलियौ जे चन्दा मे दसहजार रुपया जमा भ' गेलौ ? चल आई राति सुरापान कएल जाए। की विचार छौ ?"
" देखु अध्यक्ष महोदय ! ई रुपया रावणक पुतला ख़रीदबाक वास्ते अछि। हम एकरा फ़ालतूक काज मे खर्च नहि क' सकैत छी। " रामप्रसाद विनम्र भाव सँ कहलक।
अध्यक्ष गरम भ' गेलाह। बजलाह --- " वाह रे हमर कलयुगी राम ! रावण जड़ेबाक बड्ड चिन्ता छौ तोरा ? चल सबटा रुपया हमरा हवाला करै, नहि त' ठीक नहि हेतौ। "
" ख़बरदार ! जे रुपया मंगलौं त' ! आहाँके लाज हेबाक चाही। इ रुपया मौज - मस्ती के लेल नहि बुझू आहाँ ? रामप्रसाद बिगड़ैत बाजल। एतै छै चन्दाक रसीद ल' क' घूम' बला छौड़ा सभक वानर सेना। चारु कात सँ घेर क' ठाढ़ भ' गेल। रामक जीत भेल। अध्यक्ष ( जे रावणक प्रतिनिधि छल ) ओहिठाम सँ भागल।
खैर ! रावणक पैघ विशालकाय पुतला खरीद क' आनल गेल आ विजयादशमी सँ एक दिन पहिनहि राईत क' मैदान मे ठाढ़ क' देल गेल। अगिला दिन खूब धूमधाम सँ झाँकी निकालल गेल। सड़क आ गली - कूची सँ होइत राम आ हुनकर सेना मैदान मे पहुँचल। जाहिठाम दस हजारक दसमुखी रावण मुस्कुराइत ठाढ़ छल। रावणक मुस्कुराहट एहन लागि छल बुझू ई कहि रहल हो कि " राम कहिया तक हमरा मारब' हम त' सब दिन जीबिते रहब। राम रावणक मुस्कुराहट नहि देख रहल छलाह। ओ त' जनताक उत्साह देखैत प्रसन्न मुद्रा मे धनुष पर तीर चढ़ौने रावणक पेट पर निशाना लगबक लेल तत्पर भ' रहल छलाह। कखन आयोजकक संकेत भेटत आ ओ तीर चलोओता। मुदा कमीना मुख्य अतिथि एखन तक नहि आएल छल। (ओहिना जेना भारतीय रेल सब दिन देरिये भ' जाएल करैत छैक ) आयोजक लोकनि सेहओ परेशान छलाह। आधा घंटा बीत गेल। अतिथि एलाह। आयोजकक संकेत भेल। आ ----- राम तुरन्त अपन तीर रावण दिस छोड़ि देलाह। तीर हनहनाईत पेट पर नहि छाती पर जा लागल। आ एहिकसँग धमाकाक सिलसिला शुरू भ' गेल, त' मोसकिल सँ पाँच मिनट मे सुड्डाह। बेसी रोशनीक संग रावण स्वाहा भ' गेल। ओकरा जगह पर एकटा लम्बा बाँस एखनो ठाढ़ छल। किछ लोक छाऊर उठा - उठा क' अपन घर ल' जाए लागल। (पता नै जाहि रावणके लोक जड़ा दैत छैक ओहि रावणक छाऊर के अपना घर मे कियाक रखैत अछि ?)
किछ लोक बाँस आ खपच्ची लेबक लेल सेहओ लपकल। ओहिमे एकटा रामप्रसाद सेहओ छल। लोक सब बाँस आ लकड़ी तोइर - तोइर क' बाँटि लेलक आ अपन घर दिस बिदा भ' गेल। रामप्रसाद बाँसक खपच्ची ल' क' रस्ता पर चलल जाइत छल कि एकाएक एकटा कार ओकरा लग रुकल आ एक आदमी ऊपर मुँह बाहर निकालि क' अट्टहास करैत बाजल - - - " की रावण जड़ा क ' आबि गेलौं ? एहि बेर ओ मरल की नहि ? हा - - - हा - - - हा - - - । " ओ वैह आदमी छल जे अपना आपके रावण कहैत पाँच हजार रुपयाक चेक देने छल। रामप्रसादक मुँह बन्न। घबराईते बाजल - - " जी - - - हाँ - - - हाँ - - - हाँ - - - , जड़ा देलियै। "
" मुदा ई बाँस आ खपच्ची कियाक ल' क' जा रहल छै ? रावण बाजल। " हँ , कहल जाईत छैक जे एहिसँ दुश्मन के मारला सँ ओकर हानि होइत छैक। " रामप्रसाद बाजल। " ठीक, त' एहि सँ लोक अपन बुराई के कियाक नहि अन्त क' दैत छैक ? एकरा घर मे रैखिक' तू सब रावणके जान मे जान आनि दैत छहक। तैं त' हम कहैत छी कि हम मरियो क' जीवित केना भ' जाएत छी ! रावण बाजल। ई सुनिते रामप्रसाद बाँस आ खपच्ची स' ओकरा हमला करबाक लेल लपकल, मुदा रावण कार चलबैत तुरन्त भागि गेल। ओ एखनो जीविते अछि।
कहानी का नाम : रावण मरता क्यों नहीं ?
लेखक : संजय स्वतंत्र
पुस्तक का नाम : बाप बड़ा न भइया सबसे बड़ा रुपइया
प्रकाशक : कोई जानकारी पुस्तक पर उपलब्ध नही
अनुदित भाषा : मैथिली
अनुदित कर्ता : संजय झा "नागदह"
दिनांक : 29/10 / 2017 , समय : 02 :11 am
कहानीक अनुदित नाम : रावण कियाक नहि मरैत अछि ?


text:
दिल दिल्ली दरभंगा... ई एकटा अभियान अछि अपन दरभंगाक
गौरव के वापस लाबय केर. दरभंगा शहर सं अपना सब के कइटा याद जुड़ल अछि. अपना सभ
दरभंगा के माटि पानि ने पलि क पैध भेल छी.
अपन दरभंगा माछ...पान...मखान...मिथिला पेंटिंग के लेल
दुनिया मे मशहूर अछि. एहिठाम के लोक अपन शहद सं भरल बोलि के लेल
जानल जाए छथिन्ह.
दरभंगा राज... टावर चौक... लहेरियासराय... बेला पैलेस
...नरगौना पैलेस सं ल क लक्ष्मीसागर तक...गुदरी बाजार सं ल क बेंता चौक तक. पूनम
सिनेमा सं ल क लाइट हाउस तक.
ई त भेल दरभंगा शहर... सैकड़ों गाम सं हम सभ
दिल्ली... मुम्बई... कोलकाता... बंगलौर... सूरत आओर लुधियाना केर विकास मे योगदान द
रहल छी. एतबे नहि देश-दुनिया मे दरभंगा...मिथिलाक नाम रौशन करि रहल छी.
मुदा पिछला किछ दिन स एहन भ रहल अछि जे अपन
दरभंगा...मधुबनी केर नाम दोसरे कारण सं चर्चा मे अछि. दरभंगा केर नाम आब आतंकी
गतिविधि आओर आतंकी के पनाह देबय के कारण देश दुनिया मे बदनाम भ रहल अछि.
ओ दरभंगा जे सदिखन शांत रहल...अपराध...हिंसा सं जकर
कोनो नाता नहि रहल आई ओ दरभंगा आंतक के कारण लोक के जबान पर अछि. दिल्ली मुम्बई
आओर दोसर ठाम भेल आतंकी हमला... बम विस्फोट मे दरभंगा के लोक के नाम आ रहल अछि.
दिल्ली...मुम्बई के पुलिस दरभंगा से लोक के पकड़ि क ल
जा रहल अछि. कइटा लोक के संबंध आतंकी घटना मे बताएल जा रहल अछि.
अगर हम दरभंगा के लोक सभ अखनो नहि ध्यान देब त ई मामला
गंभीर रूप धरि सकैत अछि. एहि सभ पर चर्चा के लेल दिल्ली के प्रेस क्लब मे 23 तारीख
शुक्र दिन 4 बजे एकटा बैसार अछि. दिल
दिल्ली दरभंगा पर लोक सभ अपन विचार रखताह. अहां सेहो आउ अपन विचार राखु. दरभंगा के
बदनाम होए सं बचाबय लेल कि कएल जाए ई लोक सभ के बताउ.
दिल्लीक प्रेस क्लब कृषि भवन...रेल भवन के पास अछि. ई
केंद्रीय सचिवालय मेट्रो स्टेशन सं सटल अछि. मेट्रो स्टेशन सं बाहर निकलब कि प्रेस
क्लब के बिल्डिंग सामने दिखाएत. मुदा मेट्रो स्टेशन सं कृषि भवन वाला गेट सं बाहर
निकलब तं आसान रहत
तं भेंट होएत अछि शुक्रदिन 23 तारीख के 4 बजे प्रेस
क्लब मे.


text:
नवका- पुरनका लेख सर्च करु...
मिथिलांगन...मैथिलीक नव ठेकान
पिछला सोलह साल सं मैथिलीक विकास के लेल काज करय वाला मिथिलांगन के उद्देश्य आखिरकार पूर्ण भेल. सोलह साल पहिने जखन मिथिलांगन संस्थाक नींव पड़ल रहय तखन एकरा पाछू सभ सं पैघ उद्देश्य छल दिल्ली सं मैथिली में एकटा पत्रिकाक प्रकाशन. एकरे संगे मैथिली के मिलल एकटा नव ठेकान...त्रैमासिक पत्रिका मिथिलांगन. पत्रिका के नाम संस्था के नाम पर मिथिलांगन छै. दिल्ली के राजेन्द्र भवन में एकर विमोचन कएल गेल. पत्रिकाक विमोचन जवाहर लाल नेहरु विश्वविद्यालय के प्रोफेसर डॉ कर्ण कएलथिन्ह. पहिल बेर एहन भेल अछि जे कोनो पत्रिका में मिथिलांचल के सामाजिक, सांस्कृतिक आओर आर्थिक पहलू के ध्यान में रखैत पत्रिका निकालल गेल अछि. डॉ कर्ण जीक कहनाय छलन्हि जे जेना ई संस्था मिथिलांगन आई धरि काज करैत रहल अ तहिना आगां सेहो अपन काज करैत रहत...अपन मिशन के जारी रखत. एहि अवसर पर गीत नाद आओर गजल के कार्यक्रम सेहो भेल.
सदस्यता लें टिप्पणियाँ भेजें (Atom)


text:
ⓘ म्याग्दे गाउँपालिका
प्रदेश नं. ४ स्थित तनहुँ जिलामे छाङ, जामुने आ मनपाङ गाविससभके मिलाए म्याग्दे गाउँपालिका बनायल गेल अछि । राष्ट्रिय जनगणना २०६८क अनुसार ई ठामसभके जनसङ्ख्याके जोडि म्याग्दे गाउँपालिकाक जनसङ्ख्या २२,५०२ रहल अछि ।
1. भौगोलिक अवस्थिति
म्याग्दे गाउँपालिकामा ७ वडासभ रहल अछि । म्याग्देक कुल क्षेत्रफल ११५ वर्ग किमी अछि । ई गाउँपालिकाक पूर्वमे व्यास नगरपालिका अछि पश्चिममे शुक्लगण्डकी नगरपालिका आ भिमाद नगरपालिका अछि । एकर उत्तरी भागमे व्यास नगरपालिका आ शुक्लगण्डकी नगरपालिका अछि तहिना दक्षिणी क्षेत्रमे भिमाद नगरपालिका आ ऋषिङ गाउँपालिका अछि ।


text:
> मिसांप केर स्मारिका सेहो होयत विमोचित
कलकत्ता. मिथिला सांस्कृतिक परिषद् कोलकाता अपन स्थापना कालहि सं मैथिलीक प्रति जागृत रहल अछि. समय-समय पर मैथिली पोथी सभ सेहो पाठकक सोझा अनैत अछि. एही क्रम मे रविदिन ७ अक्टूबर २०१२ कें रामपद चौधरी लिखित बांग्ला पोथीक मैथिली अनुवाद 'दाग' केर विमोचन कयल जायत. पोथीक मैथिली अनुवाद सूर्यदेव झा 'मयंक' केलनि अछि. परिषदक देवी शंकर मिश्र द्वारा पठाओल विज्ञप्तिक अनुसार एहि अवसर पर पोथीक स्मारिका 'परिषद् वार्ता' केर विमोचन सेहो होयत. कार्यक्रम दिगंबर जैन धर्मशाला, बड़ाबाजार (मछुआ) मे बेरू पहर ४.३० बजे सं शुरू होयत. वरिष्ठ साहित्यकार ओ चिन्तक नवीन चौधरी प्रधान वक्ता रूपें उपस्थित रहताह.
पोथी विमोचानक उपरांत दोसर सत्र मे राम लोचन ठाकुर केर अध्यक्षता मे काव्य गोष्ठी केर आयोजन कयल जायत. जाहि मे लक्ष्मण झा 'सागर', सूर्यदेव झा 'मयंक', पवन कुमार मिश्र, विनय भूषण, मिथिलेश कुमार झा, अनमोल झा, कामेश्वर झा 'कमल', अमरनाथ झा 'भारती', आशीष अनचिन्हार, रोहित कुमार मिश्र, रूपेश त्योंथ, अजय तिरहुतिया ओ अन्य पाठ करताह. परिषदक मंत्री मिथिलेश कुमार झा जनतब देलनि अछि जे श्रोता/दर्शक कें ध्यान मे रखैत काव्य-पाठ लेल पर्याप्त समय देल जायत.
कलकत्ता. मिथिला सांस्कृतिक परिषद् कोलकाता अपन स्थापना कालहि सं मैथिलीक प्रति जागृत रहल अछि. समय-समय पर मैथिली पोथी सभ सेहो पाठकक सोझा अनैत अछि. एही क्रम मे रविदिन ७ अक्टूबर २०१२ कें रामपद चौधरी लिखित बांग्ला पोथीक मैथिली अनुवाद 'दाग' केर विमोचन कयल जायत. पोथीक मैथिली अनुवाद सूर्यदेव झा 'मयंक' केलनि अछि. परिषदक देवी शंकर मिश्र द्वारा पठाओल विज्ञप्तिक अनुसार एहि अवसर पर पोथीक स्मारिका 'परिषद् वार्ता' केर विमोचन सेहो होयत. कार्यक्रम दिगंबर जैन धर्मशाला, बड़ाबाजार (मछुआ) मे बेरू पहर ४.३० बजे सं शुरू होयत. वरिष्ठ साहित्यकार ओ चिन्तक नवीन चौधरी प्रधान वक्ता रूपें उपस्थित रहताह.
पोथी विमोचानक उपरांत दोसर सत्र मे राम लोचन ठाकुर केर अध्यक्षता मे काव्य गोष्ठी केर आयोजन कयल जायत. जाहि मे लक्ष्मण झा 'सागर', सूर्यदेव झा 'मयंक', पवन कुमार मिश्र, विनय भूषण, मिथिलेश कुमार झा, अनमोल झा, कामेश्वर झा 'कमल', अमरनाथ झा 'भारती', आशीष अनचिन्हार, रोहित कुमार मिश्र, रूपेश त्योंथ, अजय तिरहुतिया ओ अन्य पाठ करताह. परिषदक मंत्री मिथिलेश कुमार झा जनतब देलनि अछि जे श्रोता/दर्शक कें ध्यान मे रखैत काव्य-पाठ लेल पर्याप्त समय देल जायत.
(Report: मिथिमीडिया ब्यूरो)


text:
ⓘ हनुमान जयन्ती
हनुमान जन्मा-उत्सव वा हनुमान जन्म-उत्सव एकटा हिन्दू धार्मिक पर्व छी, जे भगवान श्री हनुमान कऽ जन्म कऽ उत्सव मनावल जाइत अछि, जे भारतभर आ नेपालमे बहुत ही पुरस्कृत अछि। ई पर्व भारत कऽ विभिन्न भागमे विभिन्न दिनसभमे मनावल जाइत अछि। भारत कऽ प्रायः राज्यसभमे, ई पर्व चैत्र महिना कऽ वा वैशाख महिनामे मनावल जाइत अछि, जबकि केरल आ तमिलनाडु जेहन किछ राज्यसभमे ई मनावल जाइत अछि। धनु ।
एहि शुभ दिनमे, भगवान हनुमान कऽ भक्त हुनकर जन्म कऽ उत्सव मनावैत अछि आ हुनकासँ सुरक्षा आ आशीर्वाद प्राप्त करैत अछि। ओ पूजा करवाक लेल मन्दिरसभमे भीड लगैत अछि आ धार्मिक पूजा करैत अछि। फलस्वरूप, भक्तसभ कऽ मन्दिर पुजारीसभ द्वारा मिठाई, फूल, नारियल, तिलक, पवित्र राख गङ्गा आ गङ्गा जल पवित्र जल के रूपमे प्रसाद प्राप्त होइत अछि। लोग एहि दिन सेहो हनुमान चालीसा जेहन विभिन्न भक्तिसँ भरल हिमायतसभ आ प्रार्थनासभ कऽ पढि आ रामायण आ महाभारत जेहन पवित्र ग्रन्थसभ कऽ पढि के लेल मनैत अछि।
हनुमान जन्म-उत्सव हिन्दुसभक एकटा महत्वपूर्ण पर्व छी। भगवान हनुमान भगवान श्री राम कऽ एक प्रफुल्लित भक्त छी आ ओ श्री राम के लेल हुनकर निष्ठा भक्ति कऽ लेल व्यापक रूपसँ जानल जाइत अछि। हनुमान बल आ ऊर्जा कऽ प्रतीक छी, कहल जाइत अछि जे ओ कोनो भी रूप के ग्रहण करवाकमे सक्षम होइत अछि, गदा अनेकौं खगोलीय हतियारसभ सहित कऽ उपयोग, पहाडसभ कऽ स्थानान्तरित करनाए, हावा के माध्यमसँ उडनाए, बादलसभ कऽ जब्त करि लैत अछि आ गरुड कऽ उडानमे तेजीसँ प्रतिद्वन्द्वी के रूपमे।
भगवान हनुमान कऽ एकटा देवताक रूपमे पूजा कएल जाइत अछि, जे बुराई के विरुद्ध विजय प्राप्त करवाक आ सुरक्षा प्रदान करवाक कऽ क्षमता कऽ साथ कएल जाइत अछि।
1. जन्म
भगवान हनुमान अञ्जनेरी पर्वतमे जन्म भेल छल। हुनकर माता अञ्जना एकटा अप्सरा छल, जे श्राप के कारण पृथ्वीमे जन्म लेनए छल। एकटा पुत्रक जन्म देलाक पश्चात हुनका ई श्राप सँ मुक्त कएल गेल छल, वाल्मीकि रामायणमे कहैत अछि जे हुनकर पिता केसरी बृहस्पतिक पुत्र थे, ओ सुमेरू नामक एकटा स्थानक राजा छल। अञ्जना १२ वर्षधरि भगवान शिव कऽ लेल एकटा सन्तान प्राप्त करवाक लेल गहन प्रार्थना केलक। हुनकर भक्तिसँ प्रसन्न भऽ, भगवान शिव हुनकर पुत्रक माँग पूर्ण केलक। हनुमान, एक व्याख्यामे, शिव स्वयम् कऽ अवतार वा प्रतिबिम्ब अछि।
हनुमान जी कऽ प्रायः देव वायु पवन देवता कऽ पुत्र कहल जाइत अछि; हनुमान कऽ जन्ममे वायुक भूमिका कऽ लेल अनेकौं अलग-अलग परम्परासभ अछि। एकनाथ कऽ भवर्थ रामायण १६हम शताब्दी सी.ई. मे वर्णित एक कहानी बतावैत अछि जे जखन अञ्जना शिव कऽ पूजा करि रहल छल, अयोध्या कऽ राजा दशरथ सेहो सन्तानक लेल पुत्रीकमा यज्ञ कऽ अनुष्ठान करि रहल छल। परिणामस्वरूप, ओ अपन तीन पत्निसभ कऽ साझा करवाक लेल कीछ पवित्र हलुवा पसम प्राप्त केलक, जाहिसँ राम, लक्ष्मण, भरत आ शत्रुघ्न कऽ जन्म भऽ गेल। दैवीय अध्यादेशसँ, एकटा पतङ्ग ओ हलुवा कऽ एक टुकडा छीन लेनए छल आ ओकरा जङ्गलमे उडिते गिरा देनए छल जतय अञ्जना पूजामे व्यस्त छल। हावा कऽ हिन्दू देवता वायु, अञ्जना कऽ फैलल गेल हात कऽ चपेटमे आवि गेल, जे एकरा भस्म कऽ देलक। हनुमानक जन्म एकटा परिणामक रूपमे भेल छल। एकटा अन्य परम्पराक कहनाए अछि जे अञ्जना आ हुनकर पति केसरी एकटा बच्चा कऽ लेल भगवान शिव कऽ प्रार्थना केनए छल। भगवान शिव कऽ दिशामे, वायु अपन पुरुष ऊर्जा अञ्जान कऽ गर्भमे स्थानान्तरित करि देलक। तदनुसार, हनुमान कऽ वायु कऽ पुत्रक रूपमे पहिचानल गेल अछि।
हनुमान कऽ उत्पत्ति कऽ एकटा और कहानी विष्णु पुराण आ नारदेय पुराणसँ लेल गेल अछि। नारद, एक राजकुमारीसँ मुग्ध भऽ, अपन भगवान विष्णु कऽ पास गेल, ताकि हुनका विष्णु कऽ जेना देखल जा सके, ताकि राजकुमारी ओकरा स्वयंमवर पति चुनवाक समारोह मे माला देलक। ओ हरि मुख कऽ लेल पूछलक् हरि विष्णु कऽ एक आ नाम छी, आ मुख कऽ चेहरा छी। एकर बाहेक विष्णु ओकरा वानार कऽ चेहरा कऽ साथ देलक। एहि बातसँ अञ्जना, नारद राजकुमारी कऽ पास गेल, जे राजा कऽ सभ अदालतसभ कऽ आगा अपन आस-पास कऽ चेहरासभ कऽ देखि के हँसीमे फसि गेल छल। नारद, अपमान सहन करवाकमे असमर्थ, विष्णु कऽ श्राप देलक, जे विष्णु एक दिन वानापर निर्भर होए पडत्। विष्णु जवाब देलक कि ओ जे किछ केनए अछि, ओ नारद कऽ अपन बढियाँ कऽ लेल छल, किया कि यदि ओ विवाहमे प्रवेश करि रहल छल तँ ओ अपन शक्तिसभ कऽ कम करि देत। विष्णु ई सेहो कहलक् जे हरिमे वैणारा कऽ दोहरी संस्कृत अर्थ छी। ई सुनि के, नारद विष्णु कऽ श्राप देए के लेल पश्चाताप केलक मुद्दा विष्णु हुनका पश्चाताप नै करवाक लेल कहने छल किया कि श्राप एकटा वरदान कऽ रूपमे काम करत्, किया कि ई शिवक अवतार, हनुमान कऽ जन्म कऽ जन्म देत्, जेकर बिना राम विष्णु कऽ अवतार रावण कऽ नै मारि सकैत छल।


text:
आस्ते-आस्ते जीवकांत जी आ रमण जीक आँखिक सामने मैथिलीकेँ गछाड़ि लेलकै। मैथिलीक ई रोगक बेमरिआह स्वरूप आर बेसी फरिच्छ भऽ कऽ दिल्लीक धरतीपर "मैलोरंग" द्वारा संचालित आ साहित्य अकादेमीक पाइक बलें कुदैत "सगर राति दीप जरय" मैथिली भाषाकेँ मारि देलक।
नवका- पुरनका लेख सर्च करु...
"सगर राति दीप जरय"केर अन्त आ साहित्य अकादेमी कथा गोष्ठीक उदय
"सगर राति दीप जरय"केर अन्त आ साहित्य अकादेमी कथा गोष्ठीक उदय (रिपोर्ट आशीष अनचिन्हार) २१ जुलाइ २००७केँ सहरसा "सगर राति दीप जरय"मे जीवकांत जी मैथिलीकेँ राजरोगसँ ग्रसित हेबाक संकेत देने छलाह। आ तकरा बाद लेखक सभकेँ मैथिलीकेँ ऐ राजरोगसँ बचेबाक आग्रह रमानंद झा रमण केने छलाह। मुदा हमरा जनैत- ई मात्र सुग्गा-रटन्त भेल। कारण ई राजरोग
आस्ते-आस्ते जीवकांत जी आ रमण जीक आँखिक सामने मैथिलीकेँ गछाड़ि लेलकै। मैथिलीक ई रोगक बेमरिआह स्वरूप आर बेसी फरिच्छ भऽ कऽ दिल्लीक धरतीपर "मैलोरंग" द्वारा संचालित आ साहित्य अकादेमीक पाइक बलें कुदैत "सगर राति दीप जरय" मैथिली भाषाकेँ मारि देलक।
आस्ते-आस्ते जीवकांत जी आ रमण जीक आँखिक सामने मैथिलीकेँ गछाड़ि लेलकै। मैथिलीक ई रोगक बेमरिआह स्वरूप आर बेसी फरिच्छ भऽ कऽ दिल्लीक धरतीपर "मैलोरंग" द्वारा संचालित आ साहित्य अकादेमीक पाइक बलें कुदैत "सगर राति दीप जरय" मैथिली भाषाकेँ मारि देलक।
२४ मार्च २०१२केँ साँझ धरिलोक भ्रममे छल जे दिल्लीमे "सगर राति दीप जरए" केर आयोजन भऽ रहल छै। संयोजक देवशंकर नवीन माला उठेने रहथि, मुदा आगाँ प्रकाश आ फेर मैलोरंग नै जानि कतऽ सँ आबि गेलै, आ अतत्तः तखन भेलै जे बादमे पता चललै जे ओ सगर राति नै छल ओ तँ "मैलोरंग" द्वारा संचालित आ साहित्य अकादेमीक पाइसँ आयोजित मात्र कथा गोष्ठी छल। मैलोरंग एकरा ७६म "सगर राति दीप जरय"क रूपमे आयोजित करबाक नियार केने छल मुदा "सगर राति दीप जरय" मे आइ धरि सरकारी साहित्यिक संस्थासँ फण्ड लेबाक कोनो प्रावधान नै रहै, से ई ७६म "सगर राति दीप जरय"क क्रम टूटि गेलै आ तँए ई ७६ कथा गोष्ठीक रूपमे मान्यता नै प्राप्त कऽ सकल। पाइ साहित्य अकादेमीक लागल छलै एकर प्रमाण फोटो सभमे सहयोगक रूपे " साहित्य अकादेमी"क नाम देखाइ स्पष्ट रूपे पड़त। आ अकादेमीक पर्यवेक्षकक रूपमे देवेन्द्र कुमार देवेश आएल छलाह। साहित्य अकादेमी द्वारा मैथिलीक ऐ एकमात्र स्वायत्त गोष्ठीकेँ तोड़बाक प्रयासक साहित्य जगतमे भर्त्सना कएल जा रहल अछि। ओना हम स्पष्ट कही जे राजरोगकेँ हटेबाक बात करए बला रमानंद झा रमण सेहो ऐ कूकृत्यकेँ आँखिसँ देखलन्हि आ मौन सम्मति देलनि। आब चूँकि ई "सगर राति दीप जरए" नै छल तँए आगूक एकर विवेचन हम मात्र कथा गोष्ठीक रूपमे करब। चूँकि लोकमे भ्रम पैदा कएल गेल छलै जे ई "सगर राति दीप जरए" अछि तँए विदेह दिससँ पोथीक स्टाल लगाएल जा रहल छल कथा स्थलपर, मुदा ओही समय "मैलोरंग"केर कर्ता-धर्ता प्रकाश झा द्वारा ऐपर रोक लगा देल गेलै। प्रकाश जी कहलखिन्ह जे जँ फ्रीमे बँटबै तखने स्टाल संभव हएत। मुदा हुनक विचारकेँ स्टाल व्यवस्थापक आशीष चौधरी द्वारा नकारि देल गेल। आ एकर विरोधमे विदेहक संपादक गजेन्द्र ठाकुर कथास्थलसँ निकलि गेलाह। ऐकथा गोष्ठीक शुरूआतमे ओना हम अपने फेसबूकपर घोषणा केने रही जे गजल आ हाइकूक पोस्टर प्रदर्शनी करब सगर रातिमे, मुदा जखन ओ सगर रात छलैहे नै तखन हम सभ कतए करब आ ताहिपर विदेह पोथी स्टालक विरोधक बाद! हमरा लोकनि एकर विरोध करैत ऐ पोस्टर प्रदर्शनीकेँ स्थगित कऽ देलौं। ऐ कथा गोष्ठीक आरंभ बारह गोट पोथीक विमोचनसँ भेल। जइमे कुल पाँच हिन्दी-उर्दूक पोथी छल आ सातटा मैथिलीक।
ई कथा गोष्ठी आठ सत्रमे बाँटल छल। अध्यक्ष छलाह गंगेश गुंजन आ संचालक छलाह अजित कुमार अजाद।
साहित्य अकादेमीक कथा गोष्ठीक पहिल सत्रमे विभूति आनन्द (छाहरि), मेनका मल्लिक(मलहम) आ प्रवीण भारद्वाजक (पुरुखारख) कथाक पाठ भेल। कथापर समीक्षा अशोक मेहता आ रमानन्द झा रमण केलन्हि। अशोक मेहता कहलन्हि जे विभूति आनन्दक कथामे किछु शब्दक प्रयोग खटकल। मेनका मल्लिकक भाषाक सन्दर्भमे ओ कहलन्हि जे एतेक दिनसँ बेगूसरायमे रहलाक बादो हुनकर भाषा अखनो दरभंगा, मधुबनीयेक अछि। प्रवीण भारद्वाजक कथाक सन्दर्भमे ओ कहलन्हि जे कथाकार नव छथि से तै हिसाबे हुनकर कथा नीक छन्हि। रमानन्द झा रमण विभूति आनन्दक कथामे हिन्दी शब्दक बाहुल्यपर चिन्ता व्यक्त केलन्हि। मेनका मल्लिकक कथाक सन्दर्भमे ओ कहलन्हि जे महिला लेखन आगाँ बढ़ल अछि। प्रवीण भारद्वाजक कथाक भाषाकेँ ओ नैबन्धिक कहलन्हि आ आशा केलन्हि जे आगाँ जा कऽ हुनकर भाषा ठीक भऽ जेतन्हि। तकर बाद श्रोताक बेर आएल, सौम्या झा विभूति आनन्दक कथाकेँ अपूर्ण, ओइ इलाकासँ कटल लगलन्ह् मुदा ओ कहलन्हि जे हुनका ई कथा नीक लगलन्हि मुदा ऐमे कमी छै, देवशंकर नवीन विभूति आनन्दक पक्षमे बीच बचावमे (!!!) एलाह मुदा सौम्या झा अपन बातपर अडिग रहलीह। आशीष अनचिन्हार विभूति आनन्दसँ हुनकर कथाक एकटा टेक्निकल शब्द "अभद्र मिस कॉल"क अर्थ पुछलन्हि तँ देवशंकर नवीन राजकमलक कोनो कथाक असन्दर्भित तथ्यपर २० मिनट धरि विभूति आनन्दक पक्षमे बीच बचाव करैत रहला (!!!), अनन्तः विभूति आनन्द श्रोताक प्रश्नक उत्तर नै देलन्हि। दोसर सत्रमे विभा रानीक कथा सपनकेँ नै भरमाउ, विनीत उत्पलक कथा निमंत्रण, आ दुखमोचन झाक छुटैत संस्कारक पाठ भेल। विभा रानीक कथा पर समीक्षा करैत मलंगिया एकरा बोल्ड कथा कहलन्हि, सारंग कुमार कथोपकथनकेँ छोट करबा लेल कहलन्हि, कमल कान्त झा एकरा अस्वभाविक कथा कहलन्हि आ कहलन्हि जे माए बेटाक अवहेलना नै कऽ सकैए, मुदा श्रीधरम कहलन्हि जे जँ बेटाक चरित्र बदलतै तँ मायोक चरित्र बदलतै। कमल मोहन चुन्नू कहलन्हि जे ई कथा घरबाहर मे प्रकाशित अछि। आयोजक कहलन्हि जे विभा रानीक कथा सपनकेँ नै भरमाउ केँ ऐ गोष्ठीसँ बाहर कएल जा रहल अछि। विनीत उत्पलक कथा निमंत्रण पर मलंगिया जीक विचार छल जे ई उमेरक हिसाबे प्रेमकथा अछि। सारंग कुमार एकरा महानगरीय कथा कहलन्हि मुदा एकर गढ़निकेँ मजगूत करबाक आवश्यकता अछि, कहलन्हि। श्रीधरम ऐ कथामे लेखकीय ईमानदारी देखलन्हि मुदा एकर पुनर्लेखनक आवश्यकतापर जोर देलन्हि। हीरेन्द्रकेँ ई कथा गुलशन नन्दाक कथा मोन पाड़लकन्हि मुदा प्रदीप बिहारी हीरेन्द्रक गपसँ सहमत नै रहथि। ओ एकरा आइ काल्हिक खाढ़ीक कथा कहलन्हि।दुखमोचन झाक छुटैत संस्कारपर मलंगिया जी किछु नै बजला, ओ कहलन्हि जे ओ ई कथा नै सुनलन्हि। सारंग कुमार एकरा रेखाचित्र कहलन्हि। कमलकान्त झाकेँ ई संस्कारी कथा लगलन्हि। श्रीधरमकेँ आरम्भ नीक आ अन्त खराप लगलन्हि। शुभेन्दु शेखरकेँ जेनेरेशन गैप सन लगलन्हि आ कमल मोहन चुन्नूकेँ ई यात्रा वृत्तान्त लगलन्हि। दोसर सत्रमे श्रोताक सहभागिया शून्य जकाँ रहल।
दोसर सत्रक बाद भोजन भेल। भोजनमे भात-दालि तरकारी, भुजिया-पापड़, दही आ चिन्नी बेसी बला रसगुल्ला छल। आ भोजनक बाद शून्यकाल। शून्यकाल केर माने जे भोजन करू आ कथा स्थलकेँ शून्य करू। मुदा अधिकाशं छलाहे आ किछु जेनाकी विभूति आनंद शून्यमे विलीन भऽ गेल छला। शून्य कालक दौरान हीरेन्द्र कुमार झा द्वारा मैथिलीमे बाल साहित्यकेर विकासक बात राखल गेल। ओ जोर देलन्हि जे बाल साहित्य मुफ्तमे बाँटल जेबाक चाही। किछु गोटेँ ऐ बातपर जोर देलन्हि जे भविष्यमे जे सगर राति हएत ओइमे सँ कोनो एकटा आयोजन पूरा-पूरी बालकथा पर हेबाक चाही। मुदा आशचर्यक विखय ई रहल जे देवशंकर नवीन" इंटरनेट पर विदेहक माध्यमे आबैत बाल साहित्यकेँ बिसरि गेलह जखन की ओ इंटरनेटक गतिविधिसँ परिचित छथि। ओही क्रममे आशीष अनचिन्हार द्वारा हीरेन्द्र जीकेँ मुफ्त डाउनलोड प्रक्रिया बताएल गेल। मुदा नतीजा वएह- जनैत-बुझैत इंटरनेटपर सुलभ बाल साहित्यकेँ एकटा सुनियोजित तरीकासँ कात कएल गेल। बात जखन हरेक विधामे बाल साहित्य लिखबा पर आएल तखन पहिल बेर आशीष अनचिन्हार द्वारा मैथिलीमे "बाल गजल" केर परिकल्पना देल गेल। मुदा एकटा बात रोचक जे बाल साहित्यकेर चर्चा पुरस्कारक बात पर अटकि गेलै। किनको ई दुख छलन्हि जे आब हमर सबहक उम्र बीति गेल तखन ई शुरू भेल। तँ किनको ई दुख छलन्हि जे अमुक अपन कनियाँ केर नामसँ व्योंतमे लागल छथि। ऐ बहसक दौरान अविनाश जी ऐ बातपर जोर देलन्हि जे "बाल कथा"क तर्ज पर "व्यस्क कथा" सेहो हेबाक चाही। ओना जे पटना सगर रातिमे सहभागी हेताह से अविनाश जीसँ नीक जकाँ परिचित हेताह से उम्मेद अछि।
धनाकर जीक रंगीन जलपर रिपोर्ट कएक ठाम आएल अछि(विदेह फेसबुक आ घर बाहरमे सेहो)।
शून्यकालक बाद तेसर स्तर शुरू भेल- ई विशुद्भ रूपे विहनि कथापर आधारित छल। ऐमे मुन्ना जी चश्मा, सेवक आ कट्टरपंथी नामक तीन टा विहनि कथा पढलन्हि। अरविन्द ठाकुर दूगोट विहनि कथा-दाम आ अगम-अगोचर पढलन्हि। प्रदीप बिहारी बूड़ि नामक विहनि कथा पढ़लन्हि। ऐ सत्रक मुख्य बात ई रहल जे मुन्ना जी लघुकथा नै बल्कि विहनि कथा कहबा पर जोर देलन्हि मुदा हुनकर उन्टा अशोक मेहता कहलन्हि जे लघुकथा नाम ठीक छै। ऐ सत्रमे मुन्ना जी सगर रातिकेर कोनो एकटा आयोजन विहनि कथापर करबा पर जोर देलन्हि। श्रोतामेसँ आशीष अनचिन्हार मुन्ना जीक विहनिकथा "चश्मा"केँ आधुनिक जीवनमे पनपैत नकली संवेदनाकेँ देखार करैत कथा कहलन्हि। ऐसँ पहिने देवशंकर नवीन जी समाजमे पसरैत असंवेदनाकेँ रेखांकित केने छलाह अपन वक्त्व्यमे। अनचिन्हार संवेदनाक एहू पक्षपर नवीन जीकेँ धेआन देओलखिन्ह। ऐ विहनि कथा सभपर अनेक टिप्पणी सभ आएल। मुदा वएह जे नीक लागल, बड्ड नीक आदि फर्मेटमे।
चारिम सत्रमे हीरेन्द्र कुमार झाक दीर्घकथा " एकटा छल गाम" आ पंकज सत्यम केर कथा " एकटा विक्षिप्तक चिट्ठी" आएल। एकटा छल गाम पर चुन्नू जी कहलखिन्ह जे कथा बेसी नमरल अछि मुदा कथ्य नीक अछि। श्री धरम जी चुन्नू जीक आलोचनासँ सहमत छलाह। संगे संग चुन्नू जी कहलखिन्ह जे ऐमे गामक चिंता नीक जकाँ आएल अछि। आ श्रीधरम कहलखिन्ह जे दलित उभार जँ ऐकथामे अबितै तँ आर नीक रहितै। श्रोता वर्गसँ आशीष अनचिन्हार द्वारा कमल मोहन चुन्नू जीकेँ कहल गेलन्हि जे या तँ ओ जगदीश प्रसाद मंडलक कथा नै पढने छथि वा बिसरि गेल छथि। जँ चुन्नू जी जगदीश मंडल जीक कथामे अबैत गामक चिंताक बाटे हीरेन्द्र जीक गामक चिन्ता देखथि तँ ओ आरो नीक जकाँ आलोचना कऽ सकै छलाह। हमर ऐ बात पर आयोजकक एकटा परम ब्राम्हणवादी सदस्य कहलाह जे अहाँ जगदीश मंडल जीक कथाक उदाहरण दिअ हम देबए लेल तैयार छलहुँ मुदा संचालक ओइ ब्राम्हणवादी सदस्यकेँ बतकुट्टौलि करबासँ रोकि देलन्हि। ऐ सत्रक आन आलोचक सभ प्रदीप बिहारी, अविनाश, रमण कुमार सिंह आदि छलाह।
पाँचम सत्रमे दीनबंधु जीक कथा "अपराधी", विनयमोहन जगदीश जी "संकल्पक बल" आ आशीष अनचिन्हारक "काटल कथा" पढ़ल गेल।आशीष अनचिन्हारक कथा पर चुन्नू जी कहलाह जे शिल्प क तौर पर ई असफल कथा अछि संगे संग कोन बात कतए छै से स्पष्ट नै छै। पाठक कन्फ्यूज्ड भऽ जाइत छथि। ऐबातकेँ आर बिस्तार दैत कमलेश किशोर झा कहलखिन्ह जे ऐ कथामे सेन्ट्रल प्वांइट केर अभाव छै। मुकेश झा कहलखिन्ह जे अनचिन्हार जीकेँ कोनो डाक्टर नै कहने छथिन्ह जे अहाँ कथा लीखू। तेनाहिते आशीष झा( पति कुमुद सिंह) कहलखिन्ह जे हमरा आधा बुझाएल आधा नै बुझाएल ई कथा छल की रिपोर्ट से नै पता। विनयमोहन जगदीश जी पर चुन्नु जी कहलखिन्ह जे कथामे नमार बेसी छै। ई लोकनि दीनबंधु जीक कथाक सेहो आलोचना केलन्हि मुदा चलंत स्टाइलमे।
छठम सत्रमे काश्यप कमल जीक दीर्घकथा- भोट, कमलेश किशोर झाक -गुदरिया पढल गेल। लिस्टमे तँ कौशल झाक न्याय नामक कथा सेहो छल मुदा पढ़बा काल धरि ओ स्थल पर नै छलाह। भोट कथा पर मुन्ना जीक कहब छलन्हि जे हँसीसँ सूतल लोककेँ जगा देलक ई कथा। कमलेश जीक कथा सेहो नीक छल मुदा वएह चलंत आलोचना।
सातम सत्रमे अशोक कुमार मेहता-"बाइट", कमलकांत झा -"विद्दति" आ महेन्द्र मलंगिया जीक कथा- लंच (वाचन प्रकाश झा) आएल। हीरेन्द्र झा मेहता जीक कथाकेँ कमजोर गढ़निक मानलन्हि। कमलकांत जीक कथाकेँ सुन्दर वर्णनात्मक खास कऽ बस बला प्रसंग केँ नीक कहलखिन्ह। मलंगिया जीक कथाकेँ नीक तँ कहलखिन्ह मुदा इहो कहलखिन्ह जे अंत एकर कमजोर छै। चुन्नू जी बाइट कथाक गढ़निकेँ कमजोर मानलन्हि आ कमलकांत आ मलंगिया जीक कथाकेँ अपराधिक पृष्ठभूमि बला मानलन्हि।
आठम सत्र अध्यक्षीय भाषण आ हुनक शीर्षक हीन मौखिक कथासँ समाप्त भेल। एतेक भेलाकेँ बाद अगिला सगर राति ( के जानए जे फेर कथा गोष्ठी)क संयोजक केर खोज शुरू भेल। पहिल प्रस्ताव अरविन्द ठाकुर सुपौल लेल देलखिन्ह आ दोसर विभारानी चेन्नै लेल। आ तेसर प्रस्ताव दिल्लीसँ भवेश नंदन जीक छलन्हि। सभसँ राय पूछल गलै। बहुत गोटेँ चेन्नैक पक्षमे एलाह। अंततः ७६म "सगर राति दीप जरय"क विभारानीकेँ रूपमे एकटा महिला संयोजक सगर रातिके भेटल|
(रिपोर्ट आशीष अनचिन्हार)
सदस्यता लें टिप्पणियाँ भेजें (Atom)


text:
पीरपैंती-बटेश्वर रेल मार्ग लेल सर्वे शुरू
पटना । पीरपैंती स हुजूरनगर, गोपालीचक, गौघट्टा, एकडारा, दयालपुर, नवादा, बटेश्वर होइत गंगा नदी क ऊपर ब्रिज स होइत नवगछिया तक रेलगाड़ी दौड़बा क उम्मीद जगल अछि । एकरा लेल रेलवे दिस स प्रारंभिक प्रयास शुरु क देल गेल अछि । रेलवे क प्रमुख कंसलटेंसी कंपनी राइट्स क सबकंसलटेंसी कंपनी पायोनियर क डिजाइनर मानस भौमिक आ सर्वेयर अभिजीत मैती बटेश्वर स पीरपैंती तक रेलवे क जमीन क सर्वे केलथि। एकर बाद ओ सब गंगा पार कलुआचक स नवगछिया तक क जमीन क सर्वे क रहल छथि। ओ कहला जे पीरपैंती स नवगछिया तक कुल 38 किलोमीटर रेल लाइन बिछाउल जायत। बटेश्वर पर गंगा पुल लगभग दू किलोमीटर लंबा होएत। ओ कहला जे पुरान लाइन क जांच कैल गेल अछि जे 40 मीटर चौड़ा छल। मानस भौमिक आ अभिजीत मैती कहला जे लगभग बटेश्वर स पीरपैंती तक लगभग 20 किलोमीटर क सर्वे क दौरान कई ठाम रेलवे क जमीन क अतिक्रमण भेल अछि। हुजूरनगर आ गोपालीचक रेलवे क जमीन पर किछु लोक कच्चा आ किछु पक्का मकान बना लेने छथि। एहिना दयालपुर स एकडारा आ नया टोला स गौघट्टा तक पीएमजीएसवाइ रोड बनाउल गेल अछि। एकर अतिरिक्त पीरपैंती पावर प्लांट क घेराबंदी क दौरान कोकिल बाबा स्थान स पीरपैंती पहाड़ तक लगभग डेढ़ किलोमीटर क रेलवे जमीन कए अपन अंदर क लेल गेल अछि। शेष जगह या त पेटीदार खेती क रहल छथि आ पंचायत द्वारा पौधरोपण क देल गेल अछि ।


text:
ⓘ सरावल गाउँपालिका
सरावल गाउँपालिका नवलपरासी जिलामे अवस्थित अछि । वि.सं २०७३ सालमे सङ्घीय मामिला तथा स्थानीय विकास मन्त्रालय ७४४ स्थानीय तह लागू करैत नवलपरासी जिलामे साविकक मनहरीक वडासभ बडहरा दुबौलिया, रामपुरखडौना आ सरावल गाउँ विकास समितिसभके समेट सरावल गाउँपालिका घोषणा कएल गेल अछि । सरावल गाउँपालिकक कूल जनसंख्या ३८,१६३ रहल अछि ।
1. भौगोलिक अवस्थिति
सरावल गाउँपालिकाक क्षेत्रफल ७३.१९ वर्गकिलोमिटर रहल अछि । ई गाउँपालिका ७ वडामे विभाजन कएल गेल अछि । एकर सीमाना पूर्वमे प्रतापपुर आ बर्दघाट नगरपालिका, पश्चिममे सुनवल, रामग्राम आ पाल्हीनन्दन नगरपालिका, दक्षिणमे भारत, उत्तरमे सुनवलआ बर्दघाट नगरपालिका रहल अछि ।


text:
जनकपुर. महाकवि विद्यापतिक स्मृति दिवस सोमदिन 26 नवम्बर 2012 कें जनकपुर सहित नेपाल-भारतक विभिन्न स्थानमे विशेष कार्यक्रमक सँग मनाओल गेल अछि. जनकपुरक विद्यापति चौक स्थित विद्यापति स्मारकमे फुलमाला लगा कऽ शुरु भेल ओ कार्यक्रममे मैथिलीक विद्वानसभ महाकवि विद्यापति कें राष्ट्रीय मान्यता देबाक मांग कएलनि अछि.
विद्यापतिक नाम सँ मैथिली साहित्यक बिकासक लेल विशेष कार्यक्रम चलेबाक सेहो ओ सभ मांग कएलनि. विद्यापतिक नाम सँ नेपाल सरकार एक करोड़केँ अक्षय कोष खोलि देने अछि तहिना जनकपुरमे विद्यापतिक नाम सँ सांस्कृतिक भवन निर्माणक लेल २० लाख रुपैया देने होइतहुं बहुत नहि रहल हुनक सभक कथन छल. समारोहमे प्रमुख अतिथिक आसन सँ बजैत अन्तरराष्ट्रीय मैथिली महासंघक अध्यक्ष डा. कमलकान्त झा मैथिलीकेँ विकास जन-जनमे फैलाबएकेँ आवश्यकता रहल उल्लेख कएलनि. मैथिलीक वरिष्ठ साहित्यकार डा. राजेन्द्र विमल मैथिलीक विकासक लेल युवा पीढी जाहि रूप सँ आगा आबि रहल अछि ओ प्रशंसनीय रहल चर्चा कएलनि. विद्यार्थी नेता ज्ञानेन्द्र झा ज्ञानुक अध्यक्षतामे भेल ओ समारोहमे प्राज्ञ रमेश रञ्जन झा, धनुषाक प्रमुख जिल्ला अधिकारी हरि कृष्ण उपाध्याय, मैथिली विभागक केन्द्रीय विभागाध्यक्ष परमेश्वर कापड़ि, मिथिला नाट्यकला परिषदक अध्यक्ष सुनिल मल्लिक, वरिष्ठ पत्रकार राजेश्वर नेपाली, समाजसेवी राम चन्द्र साह, विद्यापति स्मारक निर्माण समितिक अध्यक्ष लाल किशोर साह, नेकपा माओवादी मिथिला राज्य समितिक सचिव रोशन जनकपुरी, वरिष्ठ साहित्यकार डा. रेवती रमण लाल, प्रजातान्त्रिक आन्दोलनक प्रमुख योद्धाद्वय युवराज खाती, ललन चौधरी, मैथिली विभागक पूर्व अध्यक्ष पशुपति नाथ झा, जनकपुर नगरपालिकाक पूर्व मेयर राजदेव मिश्र, चन्द्रमोहन चौधरी सहित वक्तासभ बाजल छलथि.
(Report/Photo: सुजीत कुमार झा)


text: मगध। नक्सली आ अपराधी क कुंडली कम्प्यूटर क फ्लापी मे दर्ज भ चुकल अछि। जरूरत अछि मात्र माउस कए क्लिक करबाक। मगध प्रमंडल क पांचो जिला गया, औरंगाबाद, जहानाबाद, नवादा आ अरवल क कईटा थाना कए कम्प्यूटराइज कैल जा चुकल अछि। जिला मुख्यालय पर पुलिस कप्तान क आवासीय कार्यालय मे सेहो कम्प्यूटर क सदुपयोग भ रहल अछि। दोसर दिस केन्द्रीय गृह विभाग क्राइम रिकार्ड ब्यूरो स पटना मुख्यालय कए जोडि़ रखने अछि। नेशनल क्राइम रिकार्ड ब्यूरो द्वारा समय-समय पर राज्य क्राइम रिकार्ड ब्यूरो कए पैघ-पैघ अपराधी आ नक्सली क संगहि शातिर अपराधी क बायो-डाटा उपलब्ध करा रहल अछि। राज्य सरकार सेहो एकर महत्ता कए देखैत एकटा डीआईजी संवर्ग क अधिकारी क पद राज्य क्राइम रिकार्ड ब्यूरो क लेल सृजित करि रखने अछि। पूर्व मे एनसीआर द्वारा पठाउल गेल तकनीशियन अपन फ्लापी मे उपलब्ध सूचना जिला पुलिस क कम्प्यूटर मे डाउन लोड करैत छलाह, मुदा आब इ प्रक्रिया बंद भ चुकल अछि। एहि संबंध मे मगध क्षेत्र क डीआईजी अनुपमा एस निलेकर कहलथि जे प्रमंडल क सब जिला क टाउन थाना कए कम्प्यूटराइज भ चुकल अछि। जिला पुलिस बल क जवान कए एनसीआर स आयल प्रशिक्षक प्रशिक्षित करलथि अछि। डीआईजी श्रीमती निलेकर मानलथि जे एखन एनसीआर स जिला पुलिस क कनेक्टिविटी नहि अछि। एहन मे नेशनल क्राइम रिकार्ड ब्यूरो द्वारा निर्गत अद्यतन सूचना बिहार पुलिस कए उपलब्ध नहि भ पाबि रहल अछि। गया क पुलिस अधीक्षक सुशील एम खोपडे कहला जे शहरी क्षेत्र क सिविल लाइन्स आ मुफ्फसिल थाना मे कम्प्यूटर लगाउल जा चुकल अछि। दूनू थाना मे कम्प्यूटर क फ्लापी मे अद्यतन सूचना दर्ज अछि। ओ एतबा मानलाह जे जहानाबाद मे पुलिस क कार्य प्रणाली कए आन लाइन करबाक उद्देश्य स कम्प्यूटरीकरण क योजना बनाउल गेल छल, जे अधिकारीक उदासीनता स दम तोडि़ रहल अछि। एहि ठाम कम्प्यूटर चलेबा लेल पुलिसकर्मी कए प्रशिक्षित सेहो कैल गेल, मुदा एखनो कागज पर प्राथमिकी दर्ज भ रहल अछि। ज्ञात हुए जे बिहार पुलिस क कम्प्यूटरीकरण क योजना पुलिस मुख्यालय स्तर स वर्तमान डीजीपी नीलमणि आ एडीजी अभ्यानंद बनेने छलथि। मुदा इ अपन लक्ष्य कए हासिल करबा मे एखन धरि सफल नहि भ सकल अछि। कारण कतहू ऑपरेटर नहि अछि, त कतहू कंप्यूटर नहि पहुंचल अछि।


text:
नवका- पुरनका लेख सर्च करु...
तिब्बत के नाम पर चाइना खेल!
तिब्बती धर्मगुरु करमापा लामा यानी उग्येन त्रिनले दोरजी के बौद्ध मठ सं करोड़ों रुपया के विदेशी मुद्रा मिलला के बाद ई मामला गरमा गेल अछि जे ओ चीनी एजेंट छथिन्ह कि नहिं? बरामद भेल रकम के स्रोत के बारे मे कहल जा रहल अछि जे ई रकम चीन सं आएल अछि. ओना चीन कहलक अछि जे करमापा चीन के एजेंट नहि छथिन्ह. एहि मामला मे भारत सरकार के कइटा एजेंसी जांच मे जुटि गेल अछि.
ओना करमापा लामा करीब 12 साल पहिने 1999 मे अजीब तरीका सं चीन सं भागि क हिमाचल प्रदेश के धर्मशाला आबि गेल छलखिन्ह. तखने सं हुनकर संदिग्ध गतिविधिके देख क कहल जा रहल छल जे होए न होए हिनका भारत आबय मे चीन के हाथ अछि. ई सेहो जांचक विषय अछि. भ सकैत होए ई सिर्फ संदेह होए.
चूंकि धर्मशाला मे रहल वाला तिब्बती सभ चीन के खिलाफ आजादी के अभियान चलौने छथिन्ह... एहन मे चीन चाहैत अछि जे दलाई लामा के बाद हुनकर गद्दी पर कोनो एहन आदमी बैसय जे ओकर अपन होए. जेहि सं एहि आंदोलन पर पकड़ बनाएल जा सकय आओर इहो कहल जा रहल अछि जे दलाई लामा के बाद हिनके बैसय के संभावना छनि तेहि लेल चीन के एजेंट होए पर लोक के बेसि शक होए छनि.
करमापा सं मिलल धन के बाद इहो मामला जोर सं उठय लागल अछि जे कतहुं तिब्बती शरणार्थी के भेष मे चीन अपन लोक सभ के भेज भारत मे अपन आबादी त नहि बसा आओर बढ़ा रहल अछि. हिमाचल प्रदेश आओर पूर्वोत्तर भारत मे तिब्बती जनसंख्या काफी बढ़ि गेल अछि. एतबे नहि कई ठाम जमीन खरीदय के खबर सेहो मिल रहल अछि.
ई खबर सच सेहो भ सकैत अछि किएक त करमापा वाला मिलल रकम जमीन खरीदय लेल बैंक सं निकालल गेल से बताएल जा रहल अछि. एहि के बाद जांच मे आओर रकम बरामद भेल. जांच एजेंसी के जल्दी सं देखय पड़त जे एहि रकम के इस्तेमाल कतहुं देश के खिलाफ त नहि होए वाला छल. कहि ई तिब्बत के नाम पर चीन के खेल त नहि अछि?
चीन जेहि हिसाब सं तिब्बत मे अपन प्रभाव कायम करय लेल चीनी लोक सभ के बसा रहल अछि. ओहिना ओ अरुणाचल प्रदेश... हिमाचल प्रदेश आओर सिक्किम मे करि सकैत अछि. ओ एहि इलाका मे सेहो चीनी लोक सभ के भेज...एहि ठाम बसा... एहि ठामक रंग मे रंगि रहल होए त एहि मे कोनो अचरज नहि.
अखन बसताह आओर बाद मे इहे लोक सभ कहथिन्ह जे इ इलाका त चीन के अछि आओर हम चीनी छी. तखन भारत सरकार के लेल अजीब स्थिति... हालात बनि सकैत अछि. तिब्बती शरणार्थी के आड़ मे चीन अपन खेल त नहि खेल रहल अछि एहि पर देश के ध्यान देबाक चाही. मुदा सरकार के भ्रष्टाचार... घोटाला... महंगाई... किछ खास समुदाय के खुश करय सं फुर्सत मिलय तखन नहि.
देश के किछ इलाका मे तिब्बती सभ अपन-अपन मठ बना रहल अछि. बौद्ध धर्म के नाम पर तिब्बती सभ जेहि तरह सं जमीन खरीद रहल अछि. संस्था... संस्थान आओर मठ बना रहल अछि ओ संदेहक घेरा मे अछि. एहि सभ ठाम आन लोक नहि के बराबर जाए छथिन्ह आओर एहि सभ ठाम जाए वाला लोक पर हुनकर सभक खास नजर रहय छनि.
भारत मे ओतय सं आबय वाला लोक चाइना टाउन बना रहल अछि. जेहि हिसाब सं विदेश सं धन आबि रहल अछि ओहि के बल पर ओ नीक-नीक जमीन पर कब्जा करि रहल छथिन्ह. जमीन बेचय वाला सभ... भूमाफिया सभ सेहो पाई के लालच मे सही-गलत तरीका सं हिनका सभ के जमीन बेचबा द रहल छथिन्ह. कई इलाका मे एहन भ जा रहल अछि जे शरणार्थी के आबादी बेसि भ गेल अछि आओर लोकल...स्थानीय लोक कम.
स्थानीय लोक पाई...धन मिलला के बाद शहर के तरफ जा रहल छथिन्ह आओर लोकल स्तर पर विदेशी सभ जमीन खरीद अपना के भारतीय साबित करय पर लागल छथिन्ह. आओर इहे लोक सभ समय परला पर देश के खिलाफ जा सकैत अछि. एहन सिर्फ हिमाचल आओर पूर्वोत्तर भारतहिं मे नहि भ रहल अछि. दोसरो हिस्सा मे भ रहल अछि.
एहन हाल नेपाल सं लागल सीमा...बांग्लादेश सं लागल सीमा के संग सेहो अछि. काफी संख्या मे बांग्लादेशी आबादी राशन कार्ड बना... वोटर लिस्ट मे अपन नाम लिखा... जनगणना मे अपना के शामिल करा... जमीन खरीद... मकान बना अपना के भारतीय शामिल करय पर लागल छथिन्ह. आओर पांच- दस- पचास रुपया तक मे काज वाला कर्मचारी...बाबू हिनकर मददगार बनि जाए छथिन्ह.
चीन के संग देश के सीमा विवाद अखन धरि नहि सुलझल अछि. ओ कई इलाका पर अपन अधिकार जताबैत अछि. देश के लोक के नत्थी वीजा जारी करैत अछि. एतेक भेलाह के बादहुं देश के नेता... मंत्री आओर अधिकारी सभ एकरा जतेक गंभीरता सं लेबाक चाही नहि ल रहल छथिन्ह. ई एकदम सं खतरनाक स्थिति अछि.
एहन हाल अछि जे सभ पड़ोसी देश के संग सीमा वाला मामला बनल अछि. ढुलमुल रवैया के कारण पाकिस्तान... चीन... बांग्लादेश... आओर नेपाल सभ के संग किछ नहि किछ विवाद चलिते रहैत अछि. नेपाल सं लागल सीमा वाला इलाका सेहो काफी संवेदनशील बनल जा रहल अछि. सरकार अखन नहि जागल त फेर बड़ देर भ सकैत अछि.
अहां सभ सेहो सुतल नहि रहुं. सरकार के एहि बारे मे आगाह करैत रहिऔं. अपन-अपन इलाका मे एहन किछ भ रहल अछि त बताबैत रहिऔ. आखिर देश के लेल त देश के नागरिके नहि आंखि आओर कान होए छथिन्ह. अहां सभ नहि कहबन्हि... बतएबन्हि त फेर के कहथिन्ह. उठु.. जागु.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)